hotchpotch/miracl-hf-unified huggingface dataset:
พอเจตน์ แก่นเพชร
พอเจตน์ แก่นเพชร นักแสดงชาวไทย เกิดเมื่อวันที่ 19 กรกฎาคม พ.ศ. 2491 สำเร็จการศึกษาระดับประถมและมัธยมจากโรงเรียน กรุงเทพคริสเตียน และศึกษาต่อที่ประเทศอินเดียและสำเร็จการศึกษาระดับปริญญาตรีด้านบริหารธุรกิจ จากประเทศอังกฤษ และกลับมาทำงานประจำที่บริษัทคิงส์เวย์ ซึ่งเป็นบริษัทผลิตและขายส่งสี เริ่มเข้าสู่วงการแสดงในปี พ.ศ. 2519 จากการชักนำของ จิรวรรณ กัมปนาทแสนยากร หรือคุณเล็ก เจ้าของค่าย "จิรบันเทิงฟิล์ม" ให้รับบทพระเอกคู่กับ อำภา ภูษิต และสุพรรษา เนื่องภิรมย์ ในภาพยนตร์เรื่อง "รอยลิขิต" ซึ่งฉายจริงในปี พ.ศ. 2522 และมีชื่อเสียงโด่งดังจากภาพยนตร์เรื่อง "บ้านทรายทอง" ในปี พ.ศ. 2523 กำกับโดย รุจน์ รณภพโดยรับบทเป็น ม.ร.ว.ภารดาพัฒน์ระพี หรือ ชายกลาง คู่กับ พจมาน พินิจนันท์ รับบทโดยจารุณี สุขสวัสดิ์ ทั้งคู่ได้กลับมารับบทเดิมอีกครั้ง ในเรื่อง "พจมาน สว่างวงศ์" ซึ่งเป็นภาคต่อจาก "บ้านทรายทอง" 
จากนั้นก็มีผลงานตามมาอีกหลายเรื่อง เช่น "อีพริ้ง คนเริงเมือง" ในปี พ.ศ. 2523, "ไทรโศก" ในปี พ.ศ. 2524, "สี่คิงส์", "ผีตาโบ๋" ในปี พ.ศ. 2525, "เทพบุตรสลัม" ในปี พ.ศ. 2526ต่อมา เป็นนักแสดงประกอบในภาพยนตร์และละครโทรทัศน์เรื่องต่าง ๆ
ปัจจุบันยังคงรับบทการแสดงอยู่ โดยมีบ้านพักอยู่ที่จังหวัดสระบุรี
วันสงบศึก
วันสงบศึก (หรือ วันที่ระลึก) ตรงกับวันที่ 11 พฤศจิกายน และเฉลิมฉลองการสงบศึกที่ลงนามระหว่างฝ่ายสัมพันธมิตรกับเยอรมนีที่คองเปียญ ประเทศฝรั่งเศส ในการยุติความเป็นปรปักษ์บนแนวรบด้านตะวันตก ซึ่งมีผลใช้บังคับเมื่อ "ชั่วโมงที่สิบเอ็ด ของวันที่สิบเอ็ด ของเดือนที่สิบเอ็ด" ของ ค.ศ. 1918 ขณะที่วันที่อย่างเป็นทางการนี้เป็นการยุติสงครามอันสะท้อนการหยุดยิงบนแนวรบด้านตะวันตก ความเป็นปรปักษ์ยังคงดำเนินต่อไปในพื้นที่อื่น โดยเฉพาะอย่างยิ่งตลอดดินแดนอดีตจักรวรรดิรัสเซีย และบางส่วนของอดีตจักรวรรดิออตโตมัน
วันดังกล่าวถูกประกาศเป็นวันหยุดราชการในหลายประเทศฝ่ายสัมพันธมิตร เพื่อระลึกถึงทหารผู้เสียชีวิตระหว่างสงคราม ยกเว้นในอิตาลี ซึ่งมีการจัดการระลึกถึงสงครามตรงกับวันที่ 4 พฤศจิกายน หลังสงครามโลกครั้งที่สอง ชื่อของวันหยุดดังกล่าวถูกเปลี่ยนเป็น "วันทหารผ่านศึก" ในสหรัฐอเมริกาและ "วันที่ระลึก" ในประเทศเครือจักรภพแห่งชาติอังกฤษ วันสงบศึกยังเป็นวันหยุดราชการในฝรั่งเศสและเบลเยียมจนถึงปัจจุบัน
โรงเรียนเซนต์หลุยส์ ฉะเชิงเทรา
โรงเรียนเซนต์หลุยส์ ฉะเชิงเทรา (; อักษรย่อ: ซ.ล., SLC) เป็นโรงเรียนเอกชนในเครือมูลนิธิคณะภราดาเซนต์คาเบรียล แห่งประเทศไทย ก่อตั้งเมื่อ พ.ศ. 2491 ทำการสอนตั้งแต่ระดับปฐมวัยปีที่ 1 ถึง มัธยมศึกษาปีที่ 6 ตั้งอยู่ที่ 128 ถนนศุภกิจ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000
โรงเรียนเซนต์หลุยส์ฉะเชิงเทราถือกำเนิดมาเป็นสถาบันการศึกษา ลำดับที่ 6 ของมูลนิธิเซนต์คาเบรียลแห่งประเทศไทย ในช่วงแรกโรงเรียนเซนต์หลุยส์เปิดทำการสอนเป็นโรงเรียนชายล้วน จนกระทั่งในปี พ.ศ. 2522 ได้มีการรับนักเรียนหญิงเข้ามาในระดับชั้นอนุบาลปีที่ 1 และ 2 จึงทำให้โรงเรียนเซนต์หลุยส์เป็นโรงเรียนสหศึกษามาจนถึงปัจจุบัน
ศิษย์เซนต์หลุยส์ ฉะเชิงเทรา ภาษาดี เทคโนโลยีล้ำ จริยธรรมเด่น
โรงเรียนเซนต์หลุยส์ ฉะเชิงเทรา เน้นภาษา พัฒนาเทคโนโลยี สู่วิถีสากล
ความตกลงฉันทไมตรี
ความตกลงฉันทไมตรี () เป็นความตกลงหลายฉบับที่ลงนามเมื่อวันที่ 8 เมษายน ค.ศ. 1904 ระหว่างสหราชอาณาจักรกับสาธารณรัฐฝรั่งเศส นอกเหนือไปจากความกังวลเร่งด่วนเรื่องการขยายอาณานิคมที่ระบุไว้ในความตกลงแล้ว การลงนามความตกลงฉันทไมตรียังถือเป็นจุดสิ้นสุดของความขัดแย้งเป็นระยะระหว่างทั้งสองชาติและรัฐก่อนหน้ามานานเกือบสหัสวรรษ และทำให้การดำรงอยู่ร่วมกันอย่างสันติเป็นทางการ จากที่เคยปรากฏนับตั้งแต่สิ้นสุดสงครามนโปเลียน ความตกลงฉันทไมตรี ร่วมกับภาคีอังกฤษ-รัสเซีย และพันธมิตรฝรั่งเศส-รัสเซีย ในภายหลังได้กลายมาเป็นส่วนหนึ่งของพันธมิตรไตรภาคีระหว่างสหราชอาณาจักร ฝรั่งเศส และรัสเซีย
คำในภาษาฝรั่งเศสว่า Entente-Cordiale (มักแปลว่า "ความตกลงฉันทไมตรี" หรือ "ความเข้าใจฉันทไมตรี") ใช้ในภาษาอังกฤษครั้งแรกใน ค.ศ. 1844 เพื่อแสดงถึงความตระหนักในผลประโยชน์ร่วมกันระหว่างสหราชอาณาจักรกับฝรั่งเศส ในปัจจุบัน คำดังกล่าวแทบทุกครั้งจะหมายถึง ความตกลงฉันทไมตรีครั้งที่สอง นั่นคือ ความตกลงลายลักษณ์อักษรและลับส่วนหนึ่งที่ลงนามในกรุงลอนดอนระหว่างชาติทั้งสองเมื่อวันที่ 8 เมษายน ค.ศ. 1904
ความตกลงดังกล่าวถือเป็นการเปลี่ยนแปลงสำหรับทั้งสองประเทศ ฝรั่งเศสเคยแยกตัวโดดเดี่ยวจากชาติยุโรปอื่น ๆ ส่วนใหญ่เป็นผลมาจากความพยายามของนายกรัฐมนตรีเยอรมนี ออทโท ฟอน บิสมาร์ค ในการทำให้ฝรั่งเศสห่างเหินจากพันธมิตร เมื่อเยอรมนีคิดว่าฝรั่งเศสอาจมุ่งแก้แค้นหลังความพ่ายแพ้ในสงครามฝรั่งเศส-ปรัสเซีย ค.ศ. 1870-71 สหราชอาณาจักรยังคงดำเนินนโยบาย "การโดดเดี่ยวอย่างสง่างาม" บนภาคพื้นทวีปยุโรปเป็นเวลาเกือบศตวรรษ โดยจะเข้าแทรกแซงกิจการของภาคพื้นทวีปเฉพาะเมื่อเห็นว่าจำเป็นต่อการคุ้มครองผลประโยชน์ของอังกฤษและเพื่อรักษาไว้ซึ่งสมดุลแห่งอำนาจบนภาคพื้นทวีป สถานการณ์สำหรับทั้งสองประเทศเปลี่ยนแปลงไปในทศวรรษสุดท้ายของคริสต์ศตวรรษที่ 19
ความเปลี่ยนแปลงดังกล่าวมีรากเหง้ามาจากความสูญเสียความมั่นใจของอังกฤษหลังความอัปยศอดสูที่ประสบระหว่างชัยชนะยืดเยื้อในสงครามบัวร์ครั้งที่สอง และความกลัวที่เพิ่มมากขึ้นว่าตนจะถูกโดดเดี่ยวในการเผชิญกับเยอรมนีที่เร่งพัฒนาศักยภาพและก้าวร้าว เดือนมีนาคม ค.ศ. 1881 รัฐบุรุษชาวฝรั่งเศส เลออน แกมเบ็ตตา และเจ้าชายอัลเบิร์ต เอ็ดเวิร์ด พบปะกันเพื่อพูดคุยถึงการจัดตั้งพันธมิตรต่อต้านเยอรมนี อย่างไรก็ตาม การแย่งชิงแอฟริกาทำให้การประนีประนอมดังกล่าวไม่อาจเกิดขึ้นได้ ในการริเริ่มของรัฐมนตรีกระทรวงอาณานิคม โจเซฟ เชมเบอร์แลน มีการประชุมอังกฤษ-เยอรมนีหลายรอบระหว่าง ค.ศ. 1898 และ 1901 แต่หลังจากเจ้าชายเอ็ดเวิร์ด อัลเบิร์ตเสด็จขึ้นครองราชย์เป็นพระเจ้าเอ็ดเวิร์ดที่ 7 พระองค์ก็ทรงลดความเห็นชอบในไตรพันธมิตร ละทิ้งการเจรจากับกรุงเบอร์ลิน และทรงฟื้นฟูแนวคิดของพันธมิตรอังกฤษ-ฝรั่งเศสขึ้นมาอีก
เมื่อสงครามรัสเซีย-ญี่ปุ่นกำลังปะทุขึ้น ฝรั่งเศสและอังกฤษพบว่าต่างฝ่ายต่างอยู่บนขอบที่จะถูกลากเข้าสู่ความขัดแย้งในฝ่ายพันธมิตรของตน ฝรั่งเศสเป็นพันธมิตรอย่างเหนียวแน่นของรัสเซีย ขณะที่อังกฤษเพิ่งลงนามในพันธมิตรอังกฤษ-ญี่ปุ่น เพื่อหลีกเลี่ยงการเข้าสู่สงคราม ทั้งสองชาติจึงได้ "สลัดความขัดแย้งแต่โบราณ" และตกลงข้อขัดแย้งในทวีปแอฟริกา ทวีปอเมริกา ทวีปเอเชีย และมหาสมุทรแปซิฟิก รัฐมนตรีต่างประเทศอังกฤษและฝรั่งเศสได้เจรจาความตกลงว่าด้วยปัญหาอาณานิคม และได้มีการลงนามในอนุสัญญาอันเป็นผลจากการเจรจา เมื่อวันที่ 8 เมษายน ค.ศ. 1904 อย่างไรก็ตาม ยังไม่เป็นที่แน่ชัดว่า ฉันทไมตรีดังกล่าวมีความหมายอย่างไรต่อกระทรวงการต่างประเทศอังกฤษ
ความตกลงฉันทไมตรีประกอบด้วยเอกสารสามฉบับ ดังนี้
หญ้ารัดเขียด
หญ้ารัดเขียด ( ) เป็นพืชวงศ์กก ฤดูเดียว ขึ้นเป็นกอ สูง 25-50 เซนติเมตร ใบติดที่โคนต้น มีปลอกหุ้มยาว 2-4 เซนติเมตร ดอกช่อแบบซี่ร่ม มีช่อดอกย่อย 50 - 100 ช่อ มีดอกย่อยจำนวนมาก ขยายพันธุ์ด้วยเมล็ด ชอบพื้นที่เปียกชื้น พบในท้องนา กระจายพันธุ์ได้ทั่วประเทศไทย
ด็อกเกิลส์
ด็อกเกิลส์ () เป็นยี่ห้อทางการค้าของแว่นตากันแดดสำหรับสุนัข มีรูปลักษณ์เป็นกรอบตาชุบสีอันออกแบบมาให้เหมาะสมกับทรงศีรษะของสุนัข
ขณะที่วางตลาดเป็นข้าวของตามสมัยนิยม ก็มีรายงานว่า แว่นตานี้ได้รับการนำไปใช้ในทางปฏิบัติและทางแพทย์ และมีประดิดประดอยเลนส์สายตาสำหรับสุนัขที่มีการมองเห็นจำกัดด้วย
ผู้ประดิษฐ์คือ เคน และ โรนี ดี ลุลโล แนวคิดมาจากที่เขาทั้งสองสังเกตเห็นสุนัขหรี่ตาเมื่อเจอแสงแดด โดยได้พัฒนาแว่นตาจากแว่นตากันแดดมนุษย์และแว่นตากันลมสำหรับกีฬา ก่อนที่ทั้งคู่จะพัฒนารูปร่างให้เข้ากับหัวของสุนัข ปัจจุบันพวกเขาผลิตสินค้านี้ผ่านทางบริษัท ด็อกเกิลส์ ตั้งอยู่ในรัฐนอร์ทแคโรไลนา
ด็อกเกิลส์สร้างขึ้นจากวัสดุพอลีคาร์บอเนตสีอ่อนเพื่อป้องกันรังสียูวี พร้อมสายหนังยืดหดได้เพื่อให้ยึดติดกับหัวของสุนัข
อย่างไรก็ตาม ด็อกเกิลส์ก็ติดอยู่ในหนึ่งใน สิ่งประดิษฐ์ที่ไร้ประโยชน์ที่สุดที่เคยมีมา และติดอยู่อันดับ 6 ของหัวข้อ "11 แนวคิดที่ไม่ได้ผล แต่ทำเงินเป็นล้าน" จากการสำรวจของเอ็มเอสเอ็นมันนี และในปี ค.ศ. 2004 มีจำหน่ายในร้านค้า 4,500 ร้านใน 16 ประเทศ และในปัจจุบัน ขนาดของเลนส์สามารถทำตามสั่งได้
ในปี ค.ศ. 2004 ลินดา คันนิงแฮม ได้จัดการสั่งสินค้าให้กับกองทัพสหรัฐอเมริกา ให้ใช้กับสุนัขที่ร่วมกองทัพในอิรัก เนื่องจากเห็นว่า ด็อกเกิลส์จะสามารถป้องกันแสงแดดและผลกระทบต่าง ๆ จากพายุทะเลทรายให้กับสุนัขได้ เธอจึงติดต่อบริษัทด็อกเกิลส์ และพวกเขาก็ส่งด็อกเกิลส์เป็นจำนวน 10 โหล ให้กับสุนัขกองทัพสหรัฐอเมริกาในอิรัก
กกเล็ก
กกเล็ก ( ) เป็นพืชวงศ์กก ฤดูเดียว ขึ้นเป็นกอ สูง 20-50 เซนติเมตร ใบเป็นเส้นตรง ยาว 20-40 เซนติเมตร ดอกเป็นดอกช่อแบบซี่ร่ม แบบเดียวหรือแบบประกอบ ใบประดับขนาดไม่เท่ากัน ยาว 5-10 เซนติเมตร ดอกสีแดงอมน้ำตาลหรือสีเขียว ขยายพันธุ์ด้วยเมล็ด ชอบขึ้นในที่ชื้นแฉะ พบในนาข้าวและที่น้ำท่วมขัง
ไดโนแฟลกเจลเลต
ไดโนแฟลกเจลเลต (Dinoflagellate) เป็น สาหร่ายเซลล์เดียวชนิดหนึ่ง ผนังเซลล์เป็นเซลลูโลส สังเคราะห์ด้วยแสงได้ มีคลอโรฟิลล์เอและซี มักมีสีเหลือง-เขียว น้ำตาลหรือแดง เป็นแพลงก์ตอนพืชในน้ำจืดและในทะเล ไดโนแฟลกเจลเลตสีแดงเช่น "Gonyaulax" เมื่อมีการเจริญมากขึ้นทำให้น้ำเป็นสีน้ำตาลหรือสีแดงเรียกว่า Red tides ซึ่งจะผลิตสารพิษที่เป็นพิษต่อระบบประสาท ทำให้ปลาตายเป็นจำนวนมาก มนุษย์ที่กินปลาเหล่านี้มีโอกาสได้รับสารพิษเช่นเดียวกัน
นิวฟันด์แลนด์
นิวฟันด์แลนด์ () อาจหมายถึง
การไหลตามฤดูกาลของน้ำบนดาวอังคาร
การสังเกตจากมาร์สรีคอนเนสเซนซ์ออร์บิเตอร์ขององค์การนาซาได้เปิดเผยว่า อาจมีการไหลของน้ำในช่วงเดือนที่อบอุ่นที่สุดบนดาวอังคาร การวิจัยเสนอว่า ในอดีตอาจเคยมีน้ำในสถานะของเหลวไหลอยู่บนพื้นผิวของดาว ปกคลุมเป็นบริเวณกว้างคล้ายกับมหาสมุทรบนโลก อย่างไรก็ตาม คำถามยังคงมีอยู่ว่าน้ำหายไปไหนหมด ในแถลงการณ์ที่ออกโดยนาซาเมื่อวันที่ 4 สิงหาคม พ.ศ. 2554 ภาพถ่ายซ้ำจากการทดลองวิทยาศาสตร์ภาพความละเอียดสูงของมาร์สรีคอนเนสเซนซ์ออร์บิเตอร์ แสดงภาพแคบ (0.5 ถึง 5 เมตร) และแสดงเครื่องหมายค่อนข้างดำบนเนินชัน (25° ถึง 40°) ปรากฏขึ้นและขยายเพิ่มขึ้นในช่วงฤดูร้อนและจางหายไปในฤดูหนาว น้ำเกลือเหลวที่อยู่ใกล้กับพื้นผิวอาจอธิบายปรากฏการณ์การเกิดรอยดังกล่าว แต่กลไกที่แน่ชัดและแหล่งน้ำยังไม่เป็นที่เข้าใจ
ภาพมีความกว้างราว 0.5 ถึง 5 เมตร และยาวได้ถึงหลายร้อยเมตร ความกว้างสั้นกว่าที่ร่องธาร (gully) เที่เคยได้รับรายงานก่อนหน้าบนเนินดาวอังคาร อย่างไรก็ตาม ตำแหน่งเหล่านี้บางตำแหน่งแสดงการไหลมากกว่า 1,000 ครั้ง เช่นเดียวกัน ขณะที่ร่องธารพบได้มากบนเนินที่เย็นและหันหน้าไปทางขั้วของดาว ขณะที่การไหลสีเข้มถูกพบบนเนินที่อุ่นกว่าและหันหน้าไปทางเส้นศูนย์สูตร ภาพเหล่านี้แสดงให้เห็นว่าการไหลจะยาวขึ้นและเข้มขึ้นบนเนินหินที่หันหน้าไปทางเส้นศูนย์สูตรตั้งแต่ปลายฤดูใบไม้ผลิจนถึงต้นฤดูใบไม้ร่วง การเปลี่ยนแปลงตามฤดูกาล การกระจายละติจูดและความสว่างนี้แสดงว่า มีวัตถุสารระเหยเข้ามาเกี่ยวข้อง แต่ไม่สามารถตรวจจับได้โดยตรง สภาพแวดล้อมอุ่นเกินกว่าจะพบคาร์บอนไดออกไซด์แข็ง และบางแห่งเย็นกว่าจะพบน้ำบริสุทธิ์ นี่ชี้ว่าอาจเป็นการกระทำของน้ำเค็ม ซึ่งมีจุดเยือกแข็งต่ำกว่าน้ำบริสุทธิ์ แหล่งสะสมเกลือบนพื้นที่ส่วนใหญ่ของดาวอังคารชี้ว่าน้ำเค็มมีอยู่อย่างอุดมสมบูรณ์บนดาวอังคารในอดีต การสังเกตล่าสุดเหล่านี้เสนอว่าน้ำเค็มยังอาจเกิดขึ้นได้ใกล้กับพื้นผิวทุกวันนี้ในเวลาและพื้นที่จำกัด
เอดิน เจโก
เอดิน เซโก้ (บอสเนีย: ) เกิดเมื่อวันที่ 17 มีนาคม ค.ศ. 1986 เป็นนักฟุตบอลชาวบอสเนีย ปัจจุบันเล่นในตำแหน่งกองหน้าตัวรุกให้กับโรมา และทีมชาติบอสเนียและเฮอร์เซโกวีนา โดยเคยมีชื่อติดอยู่ในรายชื่อนักฟุตบอลบอสเนียยอดเยี่ยมประจำปี ค.ศ. 2009 และ 2010 
เจโก มีชื่อโด่งดังมาก่อนกับว็อลฟส์บวร์ค และแมนเชสเตอร์ซิตี แต่การเล่นให้กับแมนเชสเตอร์ซิตีในฤดูกาล 2014–15 เจโกไม่ค่อยได้มีโอกาสลงเล่นเป็นตัวจริงมากนัก ดังนั้นเมื่อจบฤดูกาล จึงได้ย้ายไปยังโรมาในแบบยืมตัว ในกัลโชเซเรียอา อิตาลี ด้วยค่าตัว 14 ล้านปอนด์ พร้อมด้วยสัญญาการซื้อขายขาด
ฮิมิ
ฮิมิ () เป็นเมืองในจังหวัดโทยามะ ประเทศญี่ปุ่น สถาปนาขึ้นเมื่อวันที่ 1 สิงหาคม พ.ศ. 2495 มีขนาดพื้นที่ทั้งสิ้น 230.47 ตารางกิโลเมตร และในปี พ.ศ. 2554 มีจำนวนประชากร 52,721 คน
ศุภชัย ศรีหล้า
ศุภชัย ศรีหล้า อดีตรองเลขาธิการพรรคประชาธิปัตย์ และสมาชิกสภาผู้แทนราษฎรจังหวัดอุบลราชธานี เป็นสมาชิกสภาผู้แทนราษฎรเพียงหนึ่งในสี่คนของพรรค ที่ชนะการเลือกตั้งในพื้นที่ภาคตะวันออกเฉียงเหนือ ในการเลือกตั้ง พ.ศ. 2554
ศุภชัย ศรีหล้า หรือ ดร.ศุภชัย ศรีหล้า เกิดเมื่อวันที่ 9 กุมภาพันธ์ พ.ศ. 2509 เป็นบุตรของนายเฉลิมชัย ศรีหล้า กับนางสันติ์ ศรีหล้า สำเร็จการศึกษาชั้นมัธยมศึกษาจากโรงเรียนเบ็ญจะมะมหาราช จังหวัดอุบลราชธานี ระดับปริญญาตรี ครุศาสตรบัณฑิต (ประชากรศึกษา) จากจุฬาลงกรณ์มหาวิทยาลัย เมื่อปี พ.ศ. 2531 ระดับปริญญาโทและปริญญาเอก ด้านประชากรศึกษา จากมหาวิทยาลัยมหิดล ในปี พ.ศ. 2534 และ พ.ศ. 2542
ศุภชัย ศรีหล้า เริ่มเข้าสู่งานการเมืองโดยการลงสมัครเป็นสมาชิกสภาผู้แทนราษฎร จังหวัดอุบลราชธานี ในการเลือกตั้ง พ.ศ. 2544 สังกัดพรรคความหวังใหม่ แต่ไม่ได้รับเลือกตั้ง ต่อมาในการเลือกตั้ง พ.ศ. 2550 ได้รับเลือกตั้งเป็นหนึ่งในห้า ส.ส.ภาคอีสาน ของพรรคประชาธิปัตย์ และในการเลือกตั้ง พ.ศ. 2554 ได้ลงสมัครในเขตเลือกตั้งที่ 2 จังหวัดอุบลราชธานี และได้รับเลือกตั้งเป็น ส.ส.หนึ่งในสี่คนของพรรคประชาธิปัตย์ ที่ชนะการเลือกตั้งในภาคตะวันออกเฉียงเหนือ
ในการประชุมวิสามัญพรรคประชาธิปัตย์ เพื่อเลือกตั้งคณะกรรมการบริหารพรรคชุดใหม่ เมื่อวันที่ 6 สิงหาคม พ.ศ. 2554 ที่ประชุมได้มีมติเลือก ดร.ศุภชัย ศรีหล้า เป็นรองเลขาธิการพรรค พร้อมกับ นายนิพนธ์ บุญญามณี และ นายนราพัฒน์ แก้วทอง ต่อมาเขาได้ลาออกจากตำแหน่งรองเลขาธิการพรรค เมื่อวันที่ 1 พฤศจิกายน พ.ศ. 2556 เพื่อเข้าร่วมกิจกรรมทางการเมืองกับกลุ่ม กปปส.
ศศิกานต์ อภิชาตวรศิลป์
ศศิกานต์ อภิชาตวรศิลป์ (ชื่อเล่น: เอ๊ะ) เป็นนักแสดง พิธีกร นางแบบ และนักร้องหญิงชาวไทย
ศศิกานต์ อภิชาตวรศิลป์ (ชื่อเล่น: เอ๊ะ) เกิดเมื่อวันที่ 15 มกราคม พ.ศ. 2520 ที่กรุงเทพมหานคร จบการศึกษาจากโรงเรียนผดุงดรุณี และคณะเศรษฐศาสตร์ จุฬาลงกรณ์มหาวิทยาลัย ด้วยเกียรตินิยมอันดับ 2 เกรดเฉลี่ย 3.42 ซึ่งในขณะเรียนถูกคัดเลือกเป็นผู้นำเชียร์ในงานฟุตบอลประเพณีจุฬาฯ-ธรรมศาสตร์ จากความโดดเด่น คือ ส่วนสูงถึง 173 เซนติเมตร
เข้าสู่วงการบันเทิงตั้งแต่ปี พ.ศ. 2542 ด้วยการแสดงนำในมิวสิกวิดีโอในเพลง "ไม่รักก็เกลียดเลย" ของเรืองศักดิ์ ลอยชูศักดิ์ ที่ต่อมาทั้งคู่ได้คบหาดูใจกัน จากนั้นได้เซ็นต์สัญญาเป็นนักแสดงในสังกัดอาร์.เอส.โปรโมชั่น โดยแสดงละครเรื่องแรกคือละครโทรทัศน์เรื่อง "ดอกฟ้ากับเทวดาเดินดิน" คู่กับ นินนาท สินไชย ของบริษัทชาโดว์ ซึ่งเป็นบริษัทในเครืออาร์เอส รวมทั้งรับงานเดินแบบ โฆษณา และพิธีกรควบคู่กันไปด้วย
เคยมีผลงานอัลบั้มเพลงชื่อชุด "SASIKARN" สังกัดไอดี เร็คคอร์ด ซึ่งเป็นบริษัทลูกของอาร์.เอส.โปรโมชั่น มีเพลงที่ได้รับความนิยม เช่น "ในสายลม", "ดาวในน้ำ", "เจ็บเพื่อใคร" และชุด "SASIKARN 2 YOU" มีเพลงโปรโมทเช่น "เสียงสะท้อน", "รักแรกพบ" รวมทั้งร่วมร้องในอัลบั้มพิเศษ "คิดถึงแม่: เรียงความเรื่องแม่" ในเพลง "เพื่อนแท้ชื่อแม่เรา" ในปี พ.ศ. 2547
ส่วนของงานแสดง หลังจากเรื่อง "ดอกฟ้ากับเทวดาเดินดิน" แล้ว มีผลงานอีก อาทิ "สวัสดีคุณนาย" คู่กับ พล ตัณฑเสถียร ทางช่อง 3, "ซิงตึ้ง" คู่กับ ศรราม เทพพิทักษ์ ทางช่องเดียวกัน, และรับบทรับเชิญ ใน "มาลัยสามชาย" ทางช่อง 5 เป็นต้น ในส่วนของภาพยนตร์เคยแสดงนำในภาพยนตร์ซีดีของ อาร์.เอส.โปรโมชั่น ในแนวฟิล์มนัวร์เรื่อง "ห้องน้ำ" และให้เสียงพากย์ในตัวละครแม่นาคพระโขนง ในแอนิเมชันเรื่อง "นาค" ในปี พ.ศ. 2551
ศศิกานต์ เคยคบหากับเรืองศักดิ์ ลอยชูศักดิ์ ศิลปินร่วมสังกัดตั้งแต่เริ่มต้นที่เข้าวงการมา และเคยเป็นหุ้นส่วนของบริษัท ไอดี เร็คคอร์ด ของเรืองศักดิ์ด้วย ทั้งคู่คบหากันมาอย่างยาวนานกว่า 12 ปี จนกลางปี พ.ศ. 2554 ได้ประกาศแยกทางกันเป็นทางการโดยให้เหตุผลว่าเข้ากันไม่ได้ ต่อจากนั้นศศิกานต์ได้พบรักใหม่กับ ดอม-โดมินิก วินเซนต์ ลียง ลูกครึ่งอิตาลี-ญี่ปุ่น นักการทูตองค์การสหประชาชาติ และได้สมรสเมื่อวันที่ 23 ธันวาคม พ.ศ. 2555 หลังจากคบหาดูใจกันมานานปีเศษ
อัลบั้ม Sasikan (2547)
ข้าพเจ้าเป็นคนบาป
ข้าพเจ้าเป็นคนบาป หรือ โอ้บาปข้าพเจ้า (; ) หรือ ข้าพเจ้ายอมรับว่าเป็นคนบาป หรือ โอ้บาปข้าพเจ้าหนักหนา () เป็นคำอุทานในคริสต์ศาสนา
คำอุทานนี้มาจากบทภาวนาสารภาพบาป (prayer of confession of sinfulness) เรียก บทสารภาพบาป (Confiteor) ซึ่งใช้ในพิธีมิสซาของโรมันคาทอลิก และประพันธ์ขึ้นในคริสต์ศตวรรษที่ 16 อย่างไรก็ดี ปรากฏว่า มีการอุทานทำนองเดียวกันมาตั้งแต่ก่อนปี 1100 เล็กน้อยอยู่แล้ว
เนื้อความของบทสารภาพบาปฉบับสามัญ พร้อมคำแปลภาษาอังกฤษที่คณะกรรมการระหว่างประเทศว่าด้วยภาษาอังกฤษในพิธีกรรม (International Commission on English in the Liturgy) แก้ไขเพิ่มเติมในปี 2010 กับทั้งคำแปลภาษาไทยที่คณะกรรมการคาทอลิกเพื่อพิธีกรรมแก้ไขเพิ่มเติมในปี 2010 มีดังนี้
ในภาษาพูดปัจจุบัน ชาวตะวันตกจะอุทาน "mea culpa" เพื่อยอมรับว่า ตนได้ทำสิ่งผิด โดยเฉพาะสิ่งที่ย่อมหลีกพ้นได้ถ้าใช้ความระมัดระวังตามสมควร มีการใช้เช่นนี้แม้ในสถานการณ์เล็กน้อย เช่น ถ้านักฟุตบอลยอมรับว่า ทีมแพ้เพราะตนไม่ยิงประตู ก็อาจอุทานว่า "mea culpa" ในบางประเทศมีการใช้ถ้อยคำอื่นที่มีความหมายอย่างเดียวกัน เช่น ในสหรัฐอเมริกามีภาษาปากว่า "my bad"
คำอุทาน "mea culpa" นี้ได้รับความสนใจเป็นพิเศษเมื่อมีการใช้ในภาพยนตร์แอนมิเมชัน "คนค่อมแห่งนอเทรอดาม" (1996) ของวอลต์ดิสนีย์พิกเจอส์ ช่วงที่ผู้พิพากษาโกล็ด ฟร็อลโล (Claude Frollo) ซึ่งมีอุดมการณ์กวาดล้างพวกยิปซีที่ลักลอบเข้ากรุงปารีส กลับหลงใหลในหญิงยิปซีชื่อ "แอสเมรัลดา" (Esméralda) อย่างบ้าคลั่ง จึงตัดสินใจตามจับนางเพื่อให้ได้นางมาครอง แม้จะต้องเผากรุงปารีสทิ้งทั้งกรุงก็ตาม และถ้านางปฏิเสธก็จะประหารชีวิตนางเสียให้สาสม เขาร้องเพลง "Hellfire" ("ไฟจากขุมใด") ภาวนาและระบายความในใจของเขาต่อพระแม่มารีย์ โดยไม่ยอมรับว่า เป็นความผิดของเขา แต่โทษว่า นางแอสเมรัลดาเป็นแม่มดและทำคุณไสยใส่เขา ในเพลงดังกล่าว ได้ประสมคำ "mea culpa, mea culpa, mea máxima culpa" เป็นพื้นหลังเมื่อผู้พิพากษาฟร็อลโลร้องว่า ไม่ใช่ความผิดของตน นอกจากนี้ ยังมีถ้อยคำบางส่วนจากบทสารภาพบาปด้วย ถือกันว่า เพลงนี้เป็นเพลงที่ "รุนแรง" (dark) ที่สุดเท่าที่มีในบรรดาภาพยนตร์ของดิสนีย์ เพราะนำเสนอทั้งนรกและความหื่นกามอันเป็นหัวเรื่องที่ไม่เหมาะสมสำหรับเด็ก คณะกรรมการประเมินภาพยนตร์ของประเทศยุโรปหลาย ๆ ประเทศจัดระดับภาพยนตร์เองไว้ที่ "PG" (Parental Guidance - ผู้ปกครองโปรดให้คำแนะนำ)
กอปากาบานา
กอปากาบานา () เป็นชายหาดที่มีชื่อเสียงระดับโลก มีความยาว 4 กิโลเมตร ตั้งอยู่ในนครรีโอเดจาเนโร ประเทศบราซิล
แซะ
ต้นแซะ (ชื่อวิทยาศาสตร์: "Callerya atropurpurea Benth" ; ชื่ออื่น: กะแซะ (สุราษฏร์ธานี), ยีนิเก๊ะ (มลายู-นราธิวาส), แซะ (ทั่วไป)) เป็นไม้ต้นผลัดใบในวงศฺ LEGUMINOSAE เป็นไม้ยืนต้นสูง 20–30 เมตร เรือนยอดเป็นพุ่มทึบ เปลือกลำต้นเรียบ ผิวสีน้ำตาลหรือเทา มีพูพอน ใบเป็นใบประกอบแบบขนนก ใบย่อยออกตรงกันข้าม มีใบย่อยปลายก้านอีก 1 ใบ แผ่นใบรูปขอบขนานแกมรูปหอก ดอกออกเป็นช่อตามปลายกิ่งหรือง่ามใบ ทรงดอกถั่ว กลีบเลี้ยงสีเขียว เชื่อมติดกันเป็นรูปถ้วย กลีบดอกสีแดงแกมม่วงทึบ เกสรตัวผู้สีเหลืองอยู่กลางดอก กลิ่นหอม ออกดอกช่วงเดือนมกราคม-เมษายน ผลเป็นผลเดี่ยว ผลอ่อนแบน เมื่อผลแก่ เมล็ดขยายใหญ่จนเกือบเป็นทรงกระบอก มี 1-3 เมล็ด
แซะขยายพันธุ์ โดยการเพาะเมล็ด เหมาะสมกับสภาพดินทุกชนิด แสงแดดจัด ต้องการน้ำและความชื้นปานกลาง ถิ่นกำเนิดอยู่ตามชายป่าดิบชื้นภาคใต้ของไทย
ผลใช้เป็นอาหารสัตว์ ลำต้นใช้ก่อสร้าง เป็นพันธุ์ไม้พระราชทานเพื่อปลูกเป็นมงคลสำหรับจังหวัดนครศรีธรรมราช
อนุสรณ์ อมรฉัตร
อนุสรณ์ อมรฉัตร (เกิด: 19 มิถุนายน พ.ศ. 2506) นักธุรกิจชาวไทย เป็นสามีนอกสมรสของยิ่งลักษณ์ ชินวัตร นายกรัฐมนตรีคนที่ 28 ของไทย
อนุสรณ์ เกิดเมื่อวันที่ 19 มิถุนายน พ.ศ. 2506 มีชื่อเล่นว่า "ป๊อป" เป็นบุตรของประเสริฐ กับสนธิวัลย์ อมรฉัตร จบการศึกษาระดับปริญญาโท จากสหรัฐอเมริกา
อนุสรณ์ กับยิ่งลักษณ์ ชินวัตร ได้คบหากันช่วงที่อนุสรณ์ทำงานบริษัทในเครือเจริญโภคภัณฑ์ ที่สุดเขาจึงตัดสินขอเธอแต่งงานด้วยชอบพอในอัธยาศัย พิธีวิวาห์ของทั้งสองจึงเกิดขึ้นเมื่อปี พ.ศ. 2538 แต่มิได้จดทะเบียนสมรสกัน โดยมีธนินท์ เจียรวนนท์ ประธานกลุ่มเครือเจริญโภคภัณฑ์ และพันตำรวจโททักษิณ ชินวัตร เป็นประธานในพิธีมงคลสมรส
อนุสรณ์กับยิ่งลักษณ์ มีบุตรด้วยกัน 1 คนคือ ศุภเสกข์ อมรฉัตร
หลังจากจบการศึกษาเขาได้เข้าร่วมงานกับเครือเจริญโภคภัณฑ์ ต่อมาจึงได้เข้ามาร่วมงานกับบริษัท เอ็ม ลิงก์ เอเชีย คอร์ปอเรชั่น จำกัด ซึ่งเป็นบริษัทในเครือชินวัตร ของ พ.ต.ท.ทักษิณ ชินวัตร พี่ชายของยิ่งลักษณ์ ชินวัตร และได้รับมอบหมายให้ทำหน้าที่เป็นผู้บริหารของบริษัท ต่อมาเขาได้ลาออกจากตำแหน่งในบริษัท เอ็มลิงก์เอเชียคอร์ปอเรชั่น จำกัด ตั้งแต่เดือนมิถุนายน พ.ศ. 2554
นอกจากนั้นอนุสรณ์ เคยเป็นอาจารย์พิเศษที่มหาวิทยาลัยหอการค้าไทย
พันแซร์เฟาสท์
พันแซร์เฟาสท์ () เป็นเครื่องยิงจรวดต่อสู้รถถังของนาซีเยอรมนีในสงครามโลกครั้งที่สอง ขึ้นชื่อว่าเป็นเครื่องยิงจรวดต่อสู้รถถังแบบแรกของโลก ประกอบด้วยท่อส่งกระสุนขนาดเล็กที่ใช้ยิงหัวรบระเบิดแรงสูงต่อสู้รถถังซึ่งสามารถปฏิบัติงานได้โดยทหารเพียงนายเดียว ความรุนแรงของหัวรบระเบิดนั้นทำให้รถถังถูกทำลายลงหรือไม่ก็ทำให้เกิดก่อประกายไฟลุกลามไปทั่วรถถัง อาจทำให้ลุกลามไปถึงห้องคนขับรถถังทำให้คนขับถูกไฟคลอกตายได้ ข้อเสียของพันแซร์เฟาสท์คือเมื่อยิงไปแล้วท่อส่งกระสุนจะใช้การไม่ได้เลยทำให้จำเป็นจะต้องทิ้งไปและต้องใช้อันใหม่แทน, อาจไม่แม่นยำพอสำหรับการยิงทำลายเป้าหมายและไม่เหมาะสำหรับการยิงใส่บุคคลด้วย พันแซร์เฟาสท์ได้ถูกผลิตและนำมาใช้ครั้งแรกในสงครามโลกครั้งที่สอง ในช่วงปี 1943 กองทัพนาซีเยอรมันได้บุกสหภาพโซเวียตในปฏิบัติการบาร์บารอสซา ทหารได้ใช้มันในการต่อสู้ T-34 รถถังของฝ่ายสหภาพโซเวียต หลังจากพันแซร์เฟาสท์ก็ได้ผลิตออกมาเป็นจำนวนมากและถูกใช้งานตลอดทุกสมรภูมิรบทั้งแนวรบด้านตะวันตกและด้านตะวันออก แต่ก่อนสงครามโลกครั้งที่สองจะยุติลง นาซีเยอรมันได้พ่ายแพ้แก่กองทัพแดงของสหภาพโซเวียตในยุทธการเบอร์ลิน ทหารรัสเซียได้ยึดพันแซร์เฟาสท์มาหลายกระบอกรวมทั้งโรงงานผลิตด้วย ต่อมาทางวิศวกรรัสเซียได้นำมันมาในการออกแบบเครื่องยิงจรวดรุ่นใหม่จนกลายมาเป็นเครื่องยิงจรวดอาร์พีจีที่ได้ถูกนำใช้กันแพร่หลายไปทั่วโลกจนถึงปัจจุบัน
ส่วนพันแซร์เฟาสท์นั้นได้ถูกปลดประจำการในกองทัพไปแล้วหลังสงครามโลกครั้งที่สองยุติลง แต่ยังคงเหลือไว้ที่พิพิธภัณฑ์แห่งหนึ่งในประเทศเยอรมนี เวลาต่อมาบริษัทแห่งหนึ่งได้ปรับปรุงและพัฒนามันใหม่จนกลายมาเป็นพันแซร์เฟาสท์ 3 และหลังจากนั้นมันก็ได้เข้าประจำการในกองทัพสหพันธ์สาธารณรัฐเยอรมนีและประเทศที่เคยเป็นพันธมิตรฝ่ายอักษะคือ ออสเตรีย, ญี่ปุ่น, เนเธอร์แลนด์, สวิสเซอร์แลนด์, เกาหลีใต้และอิตาลี
นอกจากจะมีพันแซร์เฟาสท์แล้ว ยังมีเครื่องยิงจรวดอีกแบบหนึ่งนั่นก็คือ พันแซร์เชร็ค
วรรณี คราประยูร
คุณหญิงวรรณี คราประยูร (สกุลเดิม: หนุนภักดี) เป็นภริยาของพลเอก สุจินดา คราประยูร นายกรัฐมนตรีคนที่ 19 ของไทย และเป็นน้องสาวของพลเอก อิสระพงศ์ หนุนภักดี อดีตผู้บัญชาการทหารบก และอดีตรัฐมนตรีว่าการกระทรวงมหาดไทย
วรรณีเป็นบุตรคนที่สี่จากทั้งหมดเจ็ดคนของพลตำรวจโท ฉัตร หนุนภักดี กับประยงค์ (สกุลเดิม: วิชิตกลชัย) มีพี่น้อง ได้แก่ ประยงค์ฉัตร ผุดผาด, พยอม เศรษฐบุตร, พลเอกอิสระพงศ์ หนุนภักดี, ต้อย หนุนภักดี, ณรงค์ศักดิ์ หนุนภักดี และอัครฉัตร หนุนภักดี ตามลำดับ โดยเฉพาะพี่ชายคือพลเอก อิสระพงศ์ หนุนภักดี เป็นอดีตผู้บัญชาการทหารบก และอดีตรัฐมนตรีว่าการกระทรวงมหาดไทย และเป็นญาติกับพลเอก ชัยณรงค์ หนุนภักดี ลูกพี่น้องคนหนึ่งซึ่งเป็นนายทหารเช่นกัน และพลตรี ทวีศักดิ์ หนุนภักดี อดีตผู้บัญชาการหน่วยข่าวกรองทางทหาร
ในวัยเยาว์ครอบครัวต้องย้ายไปตามจังหวัดต่าง ๆ เพราะติดตามบิดาที่รับราชการ
วรรณีสมรสกับพลเอก สุจินดา คราประยูร มีบุตรชายด้วยกันสองคน
ปัจจุบันวรรณีเป็นที่ปรึกษากิตติมศักดิ์ของสมาคมแม่บ้านทหารบก
ไฮฟา
ไฮฟา (; ) เป็นเมืองขนาดใหญ่ที่สุดทางตอนเหนือของอิสราเอล มีประชากรกว่า 265,000 คน และอีก 300,000 คนที่อาศัยในเมืองติดกันรวมทั้งเมืองของ เกรยอต ตลอดจน ทีเรตคาร์เมล, ดาลียาต อัล-คาร์เมล และ เนชเชอร์ อยู่ร่วมกันในพื้นที่เหล่านี้ในรูปแบบบ้านที่อยู่ติดกัน มีผู้พักอาศัยเกือบ 600,000 คน ซึ่งอยู่ในแกนกลางของเขตไฮฟา เป็นเมืองแบบผสม โดยมีผู้คน 90% เป็นชาวยิว กว่าหนึ่งในสี่เป็นผู้อพยพมาจากอดีตสหภาพโซเวียต และมีสายเลือดผสมระหว่างชาวยิวกับกลุ่มชนสลาฟ ในขณะที่ 10% เป็นชาวอาหรับ โดยส่วนใหญ่นับถือศาสนาคริสต์ นอกจากนี้ยังเป็นที่ตั้งของบาไฮเวิลด์เซ็นเตอร์ ซึ่งเป็นหนึ่งในมรดกโลกของยูเนสโกด้วยเช่นกัน
มหกรรมพืชสวนโลกเฉลิมพระเกียรติฯ ราชพฤกษ์ 2554
มหกรรมพืชสวนโลกเฉลิมพระเกียรติฯ ราชพฤกษ์ 2554 (:The International Horticultural Exposition: Royal Flora Ratchaphruek 2011) หรือเรียกย่อๆว่า ราชพฤกษ์ 2554 เป็นงานมหกรรมจัดแสดงด้านพืชสวนกลางแจ้ง กำหนดเดิมจัดขึ้นระหว่างวันที่ 9 พฤศจิกายน 2554 – 15 มีนาคม 2555 แต่เนื่องจากสถานการณ์ความไม่พร้อมด้านการก่อสร้างประกอบกับปัญหาอุทกภัยครั้งใหญ่ในภาคกลาง รัฐบาลจึงเลื่อนวันจัดงาน ไปเป็นวันที่ 14 ธันวาคม พ.ศ. 2554 - 14 เมษายน พ.ศ. 2555 แทน รวม 92 วัน โดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพิธีเปิดอย่างเป็นทางการ ในวันที่ 15 มกราคม พ.ศ. 2555 ณ อุทยานหลวงราชพฤกษ์ ตำบลแม่เหียะ อำเภอเมืองเชียงใหม่ จังหวัดเชียงใหม่ บนเนื้อที่ 470 ไร่ ในนามของรัฐบาลไทย โดยกระทรวงเกษตรและสหกรณ์ กรมวิชาการเกษตร และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS) ละสมาคมพืชสวนระหว่างประเทศ (ISHS) และการรับรองมาตรฐานมหกรรมระดับโลก ระดับ A2/B1 การจัดงานจาก สมาคมพืชสวนระหว่างประเทศ (AIPH)
แนวคิดหลัก (Theme) ประจำงานคือ "Greenitude: Reducing Global Warming to Save Planet Earth and to Improve the Quality of Life ทัศนคติสีเขียว ร่วมสร้างสรรค์แนวคิดรักษ์โลก ตระหนักถึงการช่วยกันลดสภาวะโลกร้อน เพื่อคุณภาพชีวิตที่ดีขึ้นของมนุษยชาติ"
วัตถุประสงค์ของงาน เพื่อเฉลิมพระเกียรติฯ 3 วโรกาสสำคัญของคนไทย อันได้แก่
นอกจากนั้นแล้ว ยังเป็นการแสดงศักยภาพให้นานาประเทศได้ทราบถึงความสามารถของคนไทยด้านการเกษตร เผยแพร่ความรู้ และเทคโนโลยีด้านพืชสวนให้แก่ประชาชนในสาขาอาชีพต่างๆ แลกเปลี่ยนความคิดเห็น และบูรณาการด้านพืชสวนระหว่างประเทศ อีกทั้งเพื่อส่งเสริมความร่วมมือด้านเศรษฐกิจ สังคม วัฒนธรรม และการท่องเที่ยว อันเป็นกระตุ้นเศรษฐกิจของประเทศ
ตุ๊กตาสัญลักษณ์ของงาน (mascots) มีอยู่ 5 ตัวคือ
งานมหกรรมครั้งนี้มีประเทศที่เข้าร่วมจัดสวนนานาชาติในอาคารและนอกอาคารเพิ่มขึ้นจากงานมหกรรมพืชสวนโลกเมื่อปี 2549 3 ประเทศ (ปากีสถาน เกาหลีใต้ ไต้หวัน) รวมเป็น 27 สวน จาก 26 ประเทศ ได้แก่ บังกลาเทศ เบลเยียม จีน กัมพูชา อิหร่าน ญี่ปุ่น เคนยา ลาว มอริเตเนีย โมร็อกโก เนปาล เนเธอร์แลนด์ แอฟริกาใต้ ซูดาน ตุรกี เวียดนาม สเปน อินโดนีเชีย อินเดีย มาเลเซีย ภูฏาน กาตาร์ ปากีสถาน เกาหลีใต้ และไต้หวัน ทั้งนี้ทางประเทศญี่ปุ่นมีการจัดแสดง 2 สวน คือสวนชาติญี่ปุ่น และสวนคันไซ (เป็นการร่วมกันระหว่างจังหวัดเกียวโตะ โอซากา และเฮียวโงะ)
ไมโครซอฟท์ เวิร์ด
ไมโครซอฟท์ เวิร์ด เป็นโปรแกรมประมวลคำเพื่อการค้า ออกแบบโดยไมโครซอฟท์ เปิดตัวเป็นครั้งแรกในปี ค.ศ. 1983 ภายใต้ชื่อ "มัลติ-ทูล เวิร์ด" สำหรับระบบปฏิบัติการ Xenix โดยมีเวอร์ชันอื่นๆ ออกมาอีกภายหลังเพื่อทำงานเขียนสำหรับแพลตฟอร์มอื่นๆ อาทิเช่น ไอบีเอ็มพีซีรันบนดอส (1983), แอปเปิล แมคอินทอช (1984), เอที&ที Unix PC (1985), Atari ST (1986), SCO UNIX, โอเอส/2, และไมโครซอฟท์ วินโดวส์ (1989) โดยเป็นองค์ประกอบหนึ่งของซอฟต์แวร์ระบบไมโครซอฟท์ ออฟฟิศ ซึ่งเป็นผลิตภัณฑ์ที่ขายแยกต่างหาก และรวมอยู่ในไมโครซอฟท์ เวิร์ก สูท เวอร์ชันปัจจุบัน คือ ไมโครซอฟท์ เวิร์ด 2016 สำหรับวินโดว์ และ 2016 สำหรับแมค () นอกจากนี้ยังมีใน Word Mobile ซึ่งเป็น freeware ในกลุ่ม ในระบบปฏิบัติการ Windows 10, Windows Phone, iOS และ Android
ในปี 1981 ไมโครซอฟท์ได้จ้าง Charles Simonyi นักพัฒนาหลักของBravo โปรแกรมประมวลค่าGUI ตัวแรก ซึ่งพัฒนาบน Xerox PARC Simonyi เริ่มสร้างโปรแกรมประมวลค่าที่ชื่อว่า"มัลติ-ทูล เวิร์ด" และต่อมาได้จ้างRichard Brodie อดีตพนักงานฝึกหัดบริษัทXerox เพื่อมาเป็นsoftware engineer หลัก
ห้องหุ่น
ห้องหุ่น เป็นละครโทรทัศน์ สร้างจากบทประพันธ์ของ ประดิษฐ์ กัลย์จาฤก เป็นเรื่องราวของชายคนหนึ่งที่ชอบปั้นหุ่นเสมือนคนจริง เคยถูกสร้างเป็นละครถึง 3 ครั้ง โดยในครั้งแรกในปี พ.ศ. 2519 ครั้งที่ 2 ในปี พ.ศ. 2532 และครั้งที่ 3 ในปี พ.ศ. 2546 และในปี พ.ศ. 2557 ห้องหุ่นในรูปแบบภาพยนตร์ แล้วนำมาสร้างเป็นละครโทรทัศน์ทางอีกครั้ง รวมเป็น 4 ครั้ง ในปี 2558 ละครโทรทัศน์ พ.ศ. 2519
ละครโทรทัศน์ พ.ศ. 2532
ละครโทรทัศน์ พ.ศ. 2546
ภาพยนตร์ พ.ศ. 2557
ละครโทรทัศน์ พ.ศ. 2558
ในปี พ.ศ. 2560 ช่อง 3 เอสดี ได้นำละคร ห้องหุ่น มารีรันอีกครั้ง ออกอากาศ ต่อจากละครหมอเทวดา ออกอากาศ ทุกวันจันทร์-พฤหัสบดี เวลา 19:10 - 20:10 น. และวันศุกร์ เวลา 19:00 - 20:00 น. เริ่มออกอากาศให้ชมตอนแรกวันที่ 18 กันยายน พ.ศ. 2560
ตำบลตาลเตี้ย
ตำบลตาลเตี้ย เป็นตำบลหนึ่งในเขตอำเภอเมือง จังหวัดสุโขทัย ที่ในอดีตเคยเป็นส่วนหนึ่งของตำบลบ้านสวน อันเป็นที่ตั้งของชุมชนเก่าแก่อีกแห่งหนึ่งนับแต่ครั้งกรุงสุโขทัย โดยมีโบราณสถานวัดร้างเป็นสำคัญ อาทิ วัดเรืองยศ วัดขุนช้าง เป็นต้น
ตำบลบ้านหลุม
ตำบลบ้านหลุม เป็นตำบลหนึ่งในเขตอำเภอเมือง จังหวัดสุโขทัย ที่เป็นตำบลที่ตั้งอยู่ในที่ราบลุ่ม มีแม่น้ำยมไหลผ่าน เป็นแหล่งผลิตข้าว และปลาแก่ชุมชนและบริเวณใกล้เคียง มีศาสนสถานที่สำคัญ เช่น วัดศรีมหาโพธิ์ เป็นต้น
ตำบลบ้านหลุม แต่เดิมเป็นส่วนหนึ่งของตำบลบ้านสวน ต่อมาเมื่อมีการย้ายถิ่นฐานและเข้ามาตั้งถิ่นของชุมชนมากขึ้น จึงได้มีการแยกเป็นตำบลตามชื่อที่ตั้งของตำบล
สภาพพื้นที่ส่วนใหญ่เป็นที่ราบลุ่ม เหมาะแก่การทำการเกษตรกรรม มีลำคลองสายหลักไหลผ่าน เช่น คลองบ้านหลุม, คลองวังแดง, คลองกระชงค์, คลองเนินยาง
ประชากรในเขต อบต. 8,889 คน และครัวเรือน 1,943 หลังคาเรือน 
อาชีพหลัก ทำนา ทำสวนครัว
ชินอิจิปะทะปริศนาวิหคมรณะ
ชินอิจิปะทะปริศนาวิหคมรณะ () ภาพยนตร์เรื่องนี้เดิมมีกำหนดเข้าฉายในประเทศไทยในที่ 12 พฤศจิกายน 2554 แต่ยกเลิกการฉายไป เนื่องจากสถานการณ์อุทกภัยในกรุงเทพแสดงโดย มาซาโอะ คุสะการิ 
แสดงโดย คัทซูมิ ซูซูกิ
แสดงโดย ยุทาโร่ ทามาริกุชิ
แสดงโดย โทโมฮารู ฮาเซกาวะ
แสดงโดย อาซึกะ ชิบูยะ
แสดงโดย เทสสึจิ ซากาคิบาระ
แสดงโดย ทาคาชิ ยามานากะ
แสดงโดย Youichi Nukumizu
สนธิสัญญาประกันพันธไมตรี
สนธิสัญญาประกันพันธไมตรี () ลงนามเมื่อวันที่ 18 มิถุนายน ค.ศ. 1887 เป็นความพยายามของนายกรัฐมนตรีเยอรมนี ออทโท ฟอน บิสมาร์ค ในการคงความเป็นพันธมิตรกับรัสเซียหลังสันนิบาตสามจักรพรรดิสิ้นสุดลงอันเป็นผลจากสงครามเซอร์เบีย-บัลแกเรีย ใน ค.ศ. 1885
เมื่อเผชิญกับการแข่งขันระหว่างรัสเซียกับออสเตรีย-ฮังการีในบอลข่าน บิสมาร์ครู้สึกว่าความตกลงนี้มีความสำคัญในการป้องกันการเอนเอียงเข้าหาฝรั่งเศสของรัสเซีย และคงการโดดเดี่ยวทางการทูตของฝรั่งเศส เพื่อรับประกันความมั่นคงของเยอรมนีต่อสงครามสองแนวรบที่กำลังคุกคามอยู่ในขณะนั้น และด้วยเหตุนี้ เขาจึงเกรงการขยายเขตอิทธิพลของรัสเซียที่มุ่งหน้าสู่เมดิเตอร์เรเนียนกับความตึงเครียดทางการทูตกับเวียนนา
สนธิสัญญาลับ ลงนามโดยบิสมาร์ค และรัฐมนตรีต่างประเทศรัสเซีย นิโคลาอู กีร์ส แบ่งออกเป็นสองส่วน คือ
สนธิสัญญาดังกล่าวต้องอาศัยชื่อเสียงส่วนตัวของบิสมาร์คอยู่มาก ทำให้หลังบิสมาร์คถูกปลดลงจากตำแหน่ง และนายกรัฐมนตรีคนต่อจากเขารู้สึกไม่สามารถจะรักษานโยบายนี้ไว้ได้ต่อไป ขณะที่กระทรวงการต่างประเทศเยอรมนีภายใต้ฟรีดริช ฟอน ฮอลสไทน์ ได้เตรียมประกาศสละสิทธิ์สู่ทวิพันธมิตรกับออสเตรีย-ฮังการีแล้ว
เมื่อ ค.ศ. 1890 รัสเซียร้องขอให้มีการต่ออายุสนธิสัญญา แต่เยอรมนีปฏิเสธ จักรพรรดิวิลเฮล์มที่ 2 ทรงเชื่อว่าความสัมพันธ์ส่วนพระองค์กับซาร์อเล็กซานเดอร์ที่ 3 จะเพียงพอต่อการรับรองความสัมพันธ์ทางการทูตที่อบอุ่น และทรงรู้สึกว่าการยังรักษาสัมพันธ์อันใกล้ชิดกับรัสเซียจะสร้างความเสียหายแก่เป้าหมายของพระองค์ที่จะดึงดูดให้อังกฤษเข้ามาเป็นพวก เช่นเดียวกับความขัดแย้งออสเตรีย-รัสเซียที่ยังดำเนินต่อไป ความสัมพันธ์อังกฤษ-รัสเซียมีความตึงเครียดจากอิทธิพลของรัสเซียที่เพิ่มมากขึ้นในบอลข่าน และเป้าหมายของรัสเซียที่จะเปิดช่องแคบดาร์ดาแนลส์ ซึ่งจะคุกคามผลประโยชน์อาณานิคมอังกฤษในตะวันออกกลาง อย่างไรก็ตาม ด้วยความตระหนกในการแยกตัวโดดเดี่ยวที่เพิ่มมากขึ้น รัฐบาลรัสเซียจึงจัดตั้งพันธมิตรฝรั่งเศส-รัสเซียใน ค.ศ. 1892 ซึ่งยุติการโดดเดี่ยวฝรั่งเศส อย่างที่บิสมาร์คกลัว
ความล้มเหลวของสนธิสัญญาดังกล่าวถูกมองว่าเป็นหนึ่งในปัจจัยนำสู่สงครามโลกครั้งที่หนึ่ง เพราะเยอรมนีรู้สึกโดดเดี่ยวทางการทูตมากขึ้น
ตำบลเมืองเก่า (อำเภอเมืองสุโขทัย)
ตำบลเมืองเก่า เป็นตำบลหนึ่งในเขตอำเภอเมืองสุโขทัย จังหวัดสุโขทัย อันเป็นสถานที่ตั้งของอุทยานประวัติศาสตร์สุโขทัย อันเป็นโบราณสถานที่เกี่ยวข้องกับประวัติศาสตร์ชาติไทย ทั้งในส่วนของศาสนา ความเชื่อ การเมืองการปกครองด้วยเช่นกัน
ตำบลเมืองเก่า มีประวัติความเป็นมาพร้อมกับกรุงสุโขทัยเป็นราชธานี ที่ตั้งตำบลของตำบลเมืองเก่า ตั้งอยู่บริเวณอุทยานประวัติศาสตร์สุโขทัย อันเป็นเขตพระราชวังเก่า ดังมีหลักฐานเป็น ศาลหลักเมือง เหตุที่ได้ชื่อว่า "เมืองเก่า" เนื่องด้วยเคยเป็นราชธานีมาก่อน และมีการสืบทอดประเพณีวัฒนธรรมแบบดั้งเดิมสืบทอดต่อ ๆ กันมา เช่นประเพณีลอยกระทง เผาเทียน เล่นไฟ เป็นต้น 
เป็นที่ราบลุ่ม และมีภูเขาบ้านเล็กน้อย ลักษณะดินเป็นดินเหนียว และดินร่วนปนเหนียว มีลำคลองไหลผ่าน มีอ่างเก็นน้ำสิริพงษ์ และตระพังเก็บน้ำหลายแห่ง โดยรับน้ำจากอ่างเก็บน้ำทำให้มีน้ำใช้ทั้งปี
ดาเนียล มีแตร็อง
ดาเนียล มีแตร็อง (; 18 พฤษภาคม พ.ศ. 2467 — 22 พฤศจิกายน พ.ศ. 2554) อดีตสุภาพสตรีหมายเลขหนึ่งของประเทศฝรั่งเศส เธอเกิดในเมืองแวร์เดิง จังหวัดเมิซ ประเทศฝรั่งเศส เธอกลายเป็นแม่หม้ายหลังจากฟร็องซัว มีแตร็อง อดีตประธานาธิบดีฝรั่งเศส เสียชีวิตในปี พ.ศ. 2539
ตำบลชุมแพ
ตำบลชุมแพ เป็นตำบลใน อำเภอชุมแพ จังหวัดขอนแก่น
ตำบลชุมแพ เป็นตำบลหนึ่งใน 12 ตำบล ของ อำเภอชุมแพ จังหวัดขอนแก่น เดิมขึ้นกับ อำเภอภูเวียง และต่อมาได้แยกออกจาก อำเภอภูเวียง เป็น อำเภอชุมแพ ในพื้นที่ มีหมู่บ้าน จำนวน 11 หมู่บ้าน และเป็นที่ตั้งของมนุษย์ก่อนประวัติศาสตร์อยู่ที่โนนเมือง ราษฎรส่วนใหญ่มีอาชีพหลักคือการทำนาและเลี้ยงสัตว์ มีแหล่งน้ำที่สำคัญคือ แม่น้ำเชิญ และมีระบบชลประทานที่ทำให้ราษฎรทำการเกษตรตลอดปี
ตั้งอยู่ห่างจาก อำเภอชุมแพ ประมาณ 5 กิโลเมตร ห่างจาก จังหวัดขอนแก่น 86 กิโลเมตร สภาพภูมิประเทศส่วนหญ่เป็นที่ราบสูง
ประชากรในตำบลชุมแพมีจำนวน 5,916 คน และ จำนวนครัวเรือน 1595 ครัวเรือน
ประชากรส่วนใหญ่ประกอบอาชีพ ทำนา ทำไร่ และ ทอผ้า
เอ็กซอร์ซิสต์พันธุ์ปีศาจ
เอ็กซอร์ซิสต์พันธุ์ปีศาจ () เป็นการ์ตูนญี่ปุ่น ผลงานของ คะซุเอะ คะโต โดยเริ่มตีพิมพ์ในนิตยสารจัมป์สแควร์ของญี่ปุ่น ตั้งแต่ เมษายน พ.ศ. 2552 จนถึงปัจจุบัน ต่อมาได้รับการดัดแปลงบทเป็นอนิเมะ ซึ่งในประเทศไทย ถือลิขสิทธิ์ที่โดย เนชั่น เอ็ดดูเทนเมนท์
ในโลกที่การดำรงอยู่ของปีศาจเป็นเรื่องปกติ โอคุมูระ ริน และ โอคุมูระ ยูคิโอะ ทั้งสองเป็นพี่น้องที่ถูกเลี้ยงดูมาจากบาทหลวงฟุจิโมโตะ ซึ่งเป็นพ่อบุญธรรมของทั้งสองคน ทั้งสองคนเป็นบุตรของซาตาน จอมมารแห่งขุมนรก ทำให้มีพลังปีศาจอยู่ในตัว โดยที่รินคนพี่ มีเปลวไฟสีฟ้าสัญลักษณ์ของบุตรแห่งซาตานคลุมตัวอยู่ตลอด และมีพลังในการทำลายล้างที่รุนแรง ขณะที่ยูคิโอะคนน้องไม่มีเนื่องจากร่างกายอ่อนแอ เพื่อปกปิดศาสนจักรถึงตัวตนของเด็กทั้งสอง บาทหลวงฟุจิโมโตะจึงทำการผนึกเปลวไฟของรินไว้ในดาบสยบมาร ยามใดก็ตามที่ดาบถูกดึงออกจากฝัก ผนึกก็จะคลายออก
วันหนึ่ง รินเกิดทะเลาะกับบาทหลวงฟุจิโมโตะอย่างรุนแรง จนถึงกับกล่าวถ้อยคำที่ทำร้ายจิตใจของฟุจิโมโตะไป จิตใจของฟุจิโมโตะตกต่ำลงชั่วขณะ ซึ่งเป็นช่องโหว่ให้ซาตาน ผู้จ้องที่จะยึดร่างฟุจิโมโตะเพื่อให้ตนสามารถมีกายเนื้อบนโลกมนุษย์ สามารถแทรกแทรงร่างของฟุจิโมโตะได้ แม้ฟุจิโมะโตะ จะเป็นถึงพาลาดิน ตำแหน่งสูงสุดของบรรดาเอ็กซอร์ซิสต์แห่งศาสนจักร ร่างกายก็ไม่อาจรับกับพลังอันมากมายของซาตานได้ ฟุจิโมโตะจึงเสียชีวิตลง ผู้ภัทรใหญ่
ภายหลังการเสียชีวิตของพ่อบุญธรรม ทั้งสองพี่น้องจึงถูกส่งมายังโรงเรียนอัศวินกางเขนอย่างถาวร ซึ่งเป็นที่ที่ยูคิโอะทำงานก่อนอยู่แล้ว ที่นี่จะคอยฝึกสอนนักเรียนให้ได้เป็นเอ็กซอร์ซิสต์ หรือผู้ปราบมาร เอ็กซอร์ซิสต์จะต้องคอยปราบปีศาจที่เป็นภัยอันตรายต่อชาวเมือง เมือง และศาสนจักร และมีลำดับขั้นตลอดการบังคับบัญชาเช่นเดียวกับตำรวจ รินได้เข้ามาเป็นนักเรียนที่โรงเรียนนี้ โดยมี เมฟิซโต้ เฟเลส อาจารย์ใหญ่ ผู้ซึ่งรู้ความลับของทั้งสอง ช่วยปิดบังตันตนที่แท้จริงให้ ขณะทีมีบุคคลบางกลุ่มที่มีอำนาจและรู้ความลับ กำลังพยายามวางแผนให้รินเป็นเครื่องมือทำลายเฮเกนนา โลกของซาตานและเหล่าปีศาจ
ซูเปร์โกปาเดเอสปาญา
ซูเปร์โกปาเดเอสปาญา (; ) เป็นการแข่งขันฟุตบอลชิงแชมป์ระหว่างผู้ชนะในลาลีกาและผู้ชนะในโกปาเดลเรย์ มีลักษณะเหมือนกับเอฟเอคอมมูนิตีชีลด์ของอังกฤษที่แข่งขันระหว่างผู้ชนะในพรีเมียร์ลีกและเอฟเอคัป การแข่งขันในรูปแบบปัจจุบันจัดขึ้นครั้งแรกในปี ค.ศ. 1982
ซัลวาดอร์
ซัลวาดอร์ () เป็นเมืองใหญ่ที่สุดในภาคตะวันออกเฉียงเหนือของบราซิล ตั้งอยู่ทางชายฝั่งมหาสมุทรแอตแลนติก เป็นเมืองหลวงของรัฐบาเยีย ซัลวาดอร์เป็นเมืองหลวงแห่งแรกของบราซิลซึ่งก่อตั้งในยุคอาณานิคมโดยชาวโปรตุเกส เป็นเมืองใหญ่อันดับสามของประเทศต่อจาก เซาเปาลู และ รีโอเดจาเนโร ซัลวาดอร์ได้ชื่อว่าเป็นเมืองแห่งความสุข มีชื่อเสียงอย่างมากในเรื่องของการสังสรรค์ และเทศกาลรื่นเริง
กองกิสตาดอร์
กองกิสตาดอร์ () คือกลุ่มนักสำรวจ กองทหาร นักผจญภัยชาวสเปนและโปรตุเกส ในช่วงคริสต์ศตวรรษที่ 15 และ 16 ซึ่งเป็นยุคแห่งการสำรวจ หลังจากคริสโตเฟอร์ โคลัมบัสค้นพบดินแดนที่ชาวยุโรปเรียกว่า “โลกใหม่” กองเรือสเปนได้เดินทางค้นพบจักรวรรดิต่าง ๆ ในทวีปอเมริกา สเปนสามารถพิชิตดินแดนเหล่านี้ได้โดยกองกิสตาดอร์เพียงจำนวนไม่กี่คนกับกองทัพของชนท้องถิ่น
จักรวรรดิสำคัญที่สเปนพิชิตได้ก็ได้แก่จักรวรรดิแอซเท็กในเม็กซิโกปัจจุบันในปี ค.ศ. 1521 นำโดยเอร์นัน กอร์เตส และจักรวรรดิอินคาในเปรูปัจจุบันในปี ค.ศ. 1532 นำโดยฟรันซิสโก ปีซาร์โร
จิตวิทยาบุคลิกภาพ
จิตวิทยาบุคลิกภาพ () เป็นสาขาหนึ่งของจิตวิทยาที่ศึกษาเรื่องบุคลิกภาพและความแตกต่างระหว่างบุคคล
คำว่า "บุคลิกภาพ" (personality) สามารถนิยามได้ว่าเป็นรูปแบบลักษณะนิสัยเฉพาะของบุคคลซึ่งมีอิทธิพลแตกต่างกันต่อกระบวนการรับรู้ แรงจูงใจและพฤติกรรมของบุคคลใดบุคคลหนึ่งในหลายสถานการณ์ คำว่า "บุคลิกภาพ" มีต้นกำเนิดมาจากภาษาละติน "persona" หมายถึง หน้ากาก
เทศบาลตำบลปากนคร
เทศบาลตำบลปากนคร เทศบาลตำบลปากนคร ตั้งอยู่ทางทิศตะวันออกของอำเภอเมืองนครศรีธรรมราช ห่างจากตัวเมืองนครศรีธรรมราช 9 กิโลเมตร มีเนื้อที่ประมาณ 1.902 ตารางกิโลเมตร หรือประมาณ 1,189 ไร่ครอบคลุม 2 ตำบล 3 หมู่บ้าน คือ พื้นที่หมู่ที่ 1 และบางส่วนของหมู่ที่ 6 ตำบลปากนคร และพื้นที่หมู่ที่ 4 ตำบลท่าไร่
บ้านปากนครเดิมนั้น ตามประวัติศาสตร์ในสมัยโบราณ ที่มีผู้บอกกล่าวเล่าตามความเป็นมานั้น เขาเรียกกันว่า “บ้านทับเคย” ประชากรส่วนใหญ่ในอดีตนั้นประกอบอาชีพประมง เช่น ยอปีก วางอวน ดักซั่ง ราวเบ็ด เป็นต้น สาเหตุที่เรียกว่าบ้านทับเคยนั้น ก็คือมีการนำเอาลูกกุ้งตัวเล็กที่จับมาผสมกับเกลือ คนให้เข้ากันนำมาตากแดดให้แห้งแล้วนำมาบด ซึ่งตามภาษาในสมัยโบราณจะเรียกว่า “เชเคย” โดยการใช้ครกที่ทำด้วยไม้ขนาดใหญ่แล้วมีสาก ลักษณะคล้ายกับกระบอกใช้ตำหรือเชกุ้งตัวเล็กๆ ที่ผสมไว้นั้นให้ละเอียด จึงเรียกว่าการ “เชเคย” ในสมัยต่อมาใช้เครื่องบด จึงเปลี่ยนมารียกว่า “บดเคย” เมื่อมีประชากรเข้ามาอาศัยอยู่เพิ่มมากขึ้น จึงตั้งเป็นหมู่บ้าน และใช้ชื่อว่า “บ้านปากน้ำปากนคร” ซึ่งตั้งอยู่บริเวณหมู่ที่ 1 ต.ปากนคร อ.เมือง จ.นครศรีธรรมราช
จากเหตุการณ์ที่กล่าวมาข้างต้น จะเห็นได้ว่าลุ่มน้ำปากนครสายนี้ตลอดจนบ้านทับเคยหรือบ้านปากนคร มีความเป็นมาทางประวัติศาสตร์อันยาวนาน ที่พวกเราควรศึกษาเรียนรู้ถึงความเป็นมา และต่อมาได้มีการปกครองแบบสภาท้องถิ่น เรียกว่า “สุขาภิบาลปากนคร” ต่อมาได้ยกฐานะเป็น “เทศบาลตำบลปากนคร” เมื่อวันที่ 25 พฤษภาคม 2542 ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา ลงวันที่ 24 กุมภาพันธ์ 2542
ลักษณะภูมิประเทศ สภาพพื้นที่ส่วนใหญ่ของเทศบาลตำบลปากนคร เป็นพื้นที่ราบลุ่มและป่าชายเลน มีคลองปากนครกั้นกลางระหว่างหมู่ที่ 1 ตำบลปากนคร กับหมู่ที่ 4 ตำบลท่าไร่ มีคลองเล็กๆ ระบายน้ำลงสู่คลองปากนครอีกหลายสายและพื้นที่บางส่วนติดกับทะเลอ่าวไทย สภาพพื้นที่ของเทศบาลตำบลปากนคร จะมีสภาพภูมิอากาศค่อนข้างร้อน ในระหว่างเดือน มกราคม – พฤษภาคม ซึ่งเป็นฤดูร้อน โดยมีอุณหภูมิเฉลี่ย 26 – 28 องศาเซลเซียส และมีฤดูฝนระหว่างเดือน กรกฎาคม – ธันวาคม ของทุกปี 
เทศบาลตำบลปากนคร ตั้งอยู่ทางทิศตะวันออกขอตัวเมืองนครศรีธรรมราช
เทศบาลตำบลปากนครประกอบด้วยชุมชน 13 ชุมชน
จำนวนวัดในเขตเทศบาลตำบลปากนคร มีทั้งหมด 2 วัด คือ
เรซีฟี
เรซีฟี () เป็นเมืองท่าที่สำคัญและเมืองหลวงของรัฐเปร์นัมบูกู มีประชากรในเขตเมือง 4,136,506 คน มากที่สุดในภาคเหนือของบราซิล เรซีฟีได้ชื่อว่าเป็น "เวนิสแห่งบราซิล" เนื่องจากแม่น้ำหลายสาย เกาะขนาดเล็ก สะพานที่สวยงามมากมายกว่า 50 แห่ง และมีแม่น้ำสายหลักได้แก่ แม่น้ำเบเบรีบีและแม่น้ำกาปีบารีบี ไหลมาบรรจบกันลงสู่มหาสมุทรแอตแลนติก
กูยาบา
กูยาบา () เป็นเมืองหลวงของรัฐมาตูโกรสซู ประเทศบราซิล ตำแหน่งทางภูมิศาสตร์อยู่ตรงกลางของทวีปอเมริกาใต้ กูยาบาจะได้รับเกียรติเป็นเจ้าภาพ 1 ใน 12 เมืองของการแข่งขันฟุตบอลโลก 2014 ณ สนามแห่งใหม่ อาเรนาปังตานัล
เทศบาลตำบลขนอม
เทศบาลตำบลขนอม เทศบาลตำบลขนอมตั้งอยู่ทางทิศตะวันออกตอนกลางของอำเภอขนอม ระหว่างเส้นรุ้งที่ 9 องศาเหนือและเส้นทแยงที่ 100 องศาตะวันออก เทศบาลตำบลขนอมมีพื้นที่ครอบคลุมพื้นที่หมู่ที่ 1 และหมู่ที่ 3 ตำบลขนอม โดยมีพื้นที่ทั้งสิ้น 1.76 ตารางกิโลเมตร หรือประมาณ 1,100 ไร่ คิดเป็นร้อยละ 0.37 ของพื้นที่ทั้งอำเภอ และคิดเป็นพื้นที่ร้อยละ 0.01 ของพื้นที่ทั้งจังหวัดนครศรีธรรมราช ตั้งอยู่เหนือสุดของจังหวัดนครศรีธรรมราชทางฝั่งทะเลด้านตะวันออกของภาคใต้ ห่างจากตัวเมือนครศรีธรรมราชเป็นระยะทาง 110 กิโลเมตร ห่างจากตัวเมืองสุราษฎร์ธานีประมาณ 70 กิโลเมตร และห่างจากกรุงเทพมหานครประมาณ 670 กิโลเมตร
เทศบาลตำบลขนอมในอดีตมีการบริหารในรูปแบบสุขาภิบาล อยู่ในการปกครองของอำเภอขนอมจัดตั้งเป็น สุขาภิบาลตามประการศกระทรวงมหาดไทย เมื่อวันที่ 28 ธันวาคม 2488 ประกาศในราชกิจจานุเบกษาเมื่อวันที่ 28 มกราคม 2500 และได้เปลี่ยนแปลงฐานะจากสุขาภิบาลขนอมมาเป็นเทศบาลตำบลขนอมเมื่อวันที่ 25 พฤษภาคม 2542 โดยได้ประกาศในราชกิจจานุเบกษา เล่ม 116 ตอนที่ 9 ก ลงวันที่ 25 พฤษภาคม 2542
เทศบาลตำบลขนอม ตั้งอยู่ทางทิศตะวันออกขอตัวเมืองนครศรีธรรมราช
สภาพภูมิประเทศโดยทั่วไป ภายในชุมชนเทศบาลตำบลขนอมเป็นที่ราบอยู่ระหว่างเทือกเขา คือเขาผีหงายและเขาคอเขา ตอนเหนือของชุมชนติดกับคลองขนอม และมีคลองบางโหนดอยู่ตอนกลางของชุมชน สภาพของดินมีความอุดมสมบูรณ์เหมาะที่จะปลูกข้าว ทำสวนมะพร้าว นอกจากนี้ยังอยู่ติดริมฝั่งทะเลและอยู่ในที่อับลมเหมาะสำหรับที่จะมีกิจกรรมทางด้านการประมงและก่อสร้างท่าเรือน้ำลึก
เทศบาลตำบลขนอมแบ่งเขตปกครองประกอบด้วย 6 ชุมชน ดังนี้
นาตาล
นาตาล () เป็นเมืองหลวง และเมืองที่ใหญ่ที่สุดของรัฐรีโอกรันดีโดนอร์เต อยู่ทางตะวันออกเฉียงเหนือของบราซิล ในบรรดาเมืองหลวงของรัฐต่างๆ เมืองนาตาลเป็นเมืองที่ปลอดภัยที่สุดของประเทศและตั้งอยู่ใกล้ทวีปยุโรปที่สุด นาตาลมีหาดปงตาเนกรา และ สันทรายมอโรโดกาเรกา อันโด่งดัง การท่องเที่ยวเป็นหัวใจทางเศรษฐกิจของนาตาล ภายในเมืองมีถนนเลียบหาดยาวถึง 10 กิโลเมตร มีโรงแรมและจุดดึงดูดนักท่องเที่ยวมากมาย นาตาลจะได้รับเกียรติเป็นเจ้าภาพ 1 ใน 12 เมืองของการแข่งขันฟุตบอลโลก 2014 ที่สนามอาเรนาดัสดูนัส
เทศบาลตำบลท่าศาลา (จังหวัดนครศรีธรรมราช)
เทศบาลตำบลท่าศาลา ตั้งอยู่ในอำเภอท่าศาลา จังหวัดนครศรีธรรมราช
เทศบาลตำบลท่าศาลา เดิมเป็นส่วนหนึ่งของอำเภอท่าศาลา แต่ด้วยเหตุที่พื้นที่ความรับผิดชอบกว้างขวาง มีประชากรหนาแน่นทำให้การดูแลและจัดเก็บภาษีไม่ทั่วถึง กระทรวงมหาดไทยจึงประกาศจัดตั้งสุขาภิบาลท่าศาลาขึ้นเมื่อวันที่ 30 พฤษภาคม พ.ศ. 2499 ต่อมาสุขาภิบาลท่าศาลา ได้รับการยกฐานะเป็น " เทศบาลตำบลท่าศาลา" ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ตั้งแต่วันที่ 25 พฤษภาคม พ.ศ. 2542 และพ.ศ. 2542 นี้ เทศบาลตำบลท่าศาลา
สภาพพื้นที่ชุมชนท่าศาลา โดยทั่วไปเป็นที่ราบและราบลุ่มจากด้านตะวันตกสู่ด้านตะวันออก พบว่าภูมิประเทศโดยรวม มีความลาดเอียงจากทิศตะวันตก ซึ่งเป็นที่ราบสู่พื้นที่ราบลุ่มตอนกลาง เหมาะสำหรับการเพาะปลูกพืชสวนและนาข้าว ถัดมาเป็นพื้นที่สันทราย ซึ่งเป็นบริเวณพื้นที่บนถนนสายท่าศาลา – อู่ตะเภา (ทางหลวงชนบท นศ.3027) ตลอดสาย รวมทั้งพื้นที่สองฟากของถนนกว้างประมาณ 1 กิโลเมตร บนสันทรายแห่งนี้เป็นที่ตั้งบ้านเรือนของชุมชนตำบลโพธิ์ทอง ทำสวนมะพร้าวและสวนผลไม้ ทางด้านตะวันตกของแนวสันทรายนี้ พื้นที่เป็นที่ลุ่ม เป็นดินเหนียวและร่วนปนทราย เหมาะสำหรับการปลูกข้าวและบริเวณที่เป็นดินเหนียวเหมาะสำหรับการผลิตอิฐก่อสร้าง และเครื่องปั้นดินเผา ทางด้านตะวันออกสภาพพื้นที่เป็นที่ราบลุ่ม และที่ราบชายฝั่งทะเล พื้นที่ชายฝั่งเป็นหาดทรายสลับกับป่าชายเลน โดยมีลักษณะเป็นหาดทรายตั้งแต่แนวชายฝั่งทะเลจากเหนือจดบริเวณตอนกลางของตำบลท่าศาลา โดยมีโครงข่ายลำน้ำธรรมชาติจำนวนมากกระจายเชื่อมโยงทั่วทั้งพื้นที่ เช่น คลองท่าเปรง คลองท่าพุด คลองท่าหว้า คลองโก คลองใสอิฐ คลองยาว คลองวังเปีย คลองสิงห์ คลองฆ่าสัตว์ คลองท่าสูง คลองบ่อนนท์ คลองตูล คลองเกียบ คลองวังอ้ายหมู คลองวังยาว คลองเกราะ คลองลาว คลองหม้อ คลองปากพยิง และคลองเคย เป็นต้น โดยมีทิศทางการไหลของลำน้ำธรรมชาติเหล่านี้ จากทิศตะวันตกลงสู่ทะเลทางด้านตะวันออก โดยเฉพาะบริเวณปากน้ำท่าสูง ลงสู่ทะเลอ่าวไทย
เทศบาลตำบลท่าศาลา ตั้งอยู่ทางทิศตะวันออกขอตัวเมืองนครศรีธรรมราช
เทศบาลตำบลท่าศาลาประกอบด้วยชุมชน 6 ชุมชน
จำนวนวัดในเขตเทศบาลตำบลท่าศาลา มีทั้งหมด 2 วัด คือ
ย๊ากทีวี
ย๊าก ทีวี (YAAK TV) เป็นช่องโทรทัศน์ของ บริษัท ย๊าก จำกัด (ในเครือ บริษัท อาร์เอส จำกัด (มหาชน)) ออกอากาศทาง ดาวเทียม ไทยคม 5 ในระบบ ซี-แบนด์ เคยู-แบนด์ และ เคเบิลทีวีไทยทั่วประเทศ ตลอด 24 ชั่วโมง เริ่มออกอากาศตั้งแต่วันที่ 1 สิงหาคม พ.ศ. 2554 เป็นช่องที่นำเสนอเกี่ยวกับเทรนด์ และสังคมวัยรุ่น ภายใต้คอนเซปต์ "ฟรีทีวี Uncensored 24 ชั่วโมง" ปัจจุบัน ย๊าก ทีวี ยุติการออกอากาศลงแล้ว เมื่อวันที่ 3 ธันวาคม พ.ศ. 2555 เวลา 00.00 น. เป็นต้นไป โดยมีช่อง "สตาร์แม๊กซ์ แชนแนล" "สถานีความบันเทิงสำหรับคนรุ่นใหม่ 24 ชั่วโมง" (Starmax Channel) ช่องรายการบันเทิงในเครือ อาร์เอส ออกอากาศแทน ออกอากาศครั้งแรกในวันที่ 3 ธันวาคม พ.ศ. 2555
โฟร์ตาเลซา
โฟร์ตาเลซา () เป็นเมืองหลวงของรัฐเซอารา ตั้งอยู่ทางตะวันออกเฉียงเหนือของบราซิล มีประชากร 2,447,409 คน (ค.ศ. 2009) มากเป็นอันดับ 5 ของประเทศ และเป็นเมืองที่มีความหนาแน่นประชากรมากที่สุด (ประมาณ 8,000 ต่อ กม²)
วัดจันทวงศาราม (กลาง)
วัดจันทวงศาราม (กลาง) หรือที่ชาวบ้านย่านนี้รู้จักกันดีในชื่อว่า "วัดกลาง" ตั้งอยู่ริมคลองแสนแสบ ถนนลาดพร้าว แขวงคลองจั่น เขตบางกะปิ กรุงเทพมหานคร เป็นวัดสังกัดคณะสงฆ์มหานิกาย เป็นศูนย์กลางในการทำกิจกรรมทางศาสนาพุทธในชุมชน และบริเวณใกล้เคียง
ฟรานเซส ฟอลซัม คลีฟแลนด์
ฟรานเซส ฟอลซัม คลีฟแลนด์ (เกิด 21 กรกฎาคม 1864 -- 29 ตุลาคม 1947) เป็นภรรยาของ โกรเวอร์ คลีฟแลนด์ ประธานาธิบดีของสหรัฐอเมริกาคนที่27 เธอเป็นสุภาพสตรีหมายเลขหนึ่งของสหรัฐอเมริกาตั้งแต่ปีค.ศ. 1886-1889 ครั้งและอีกครั้งค.ศ. 1893-1897 เธอเป็นสุภาพสตรีหมายเลขหนึ่งของสหรัฐอเมริกาที่ดำรงตำแหน่งตอนอายุ 21 เธอจึงกลายเป็นสุภาพสตรีหมายเลขหนึ่งของสหรัฐอเมริกาที่อายุน้อยที่สุดจนถึงปัจจุบันนี้
องค์การบริหารส่วนตำบลด่านขุนทด
องการบริหารส่วนตำบลตำบลด่านขุนทด หรือ อบต.ด่านขุนทด เป็นการปกครองส่วนท้องถิ่นหนึ่งในอำเภอด่านขุนทด จังหวัดนครราชสีมา
ฟีลิพพ์ เริสเลอร์
ฟีลิพพ์ เริสเลอร์ () เป็นนักการเมืองชาวเยอรมัน ปัจจุบันดำรงตำแหน่งรองนายกรัฐมนตรีของเยอรมนี ในรัฐบาลของนางอังเกลา แมร์เคิล และเป็นรัฐมนตรีว่าการกระทรวงเศรษฐกิจและเทคโนโลยีด้วย
นายเริสเลอร์ มีเชื้อสายเวียดนาม เกิดที่ อำเภอคั้ญฮึง จังหวัดซ้อกจัง ประเทศเวียดนามใต้ เมื่อ 24 กุมภาพันธ์ พ.ศ. 2516 (ค.ศ. 1973) เขาเกิดมากำพร้า เมื่ออายุได้ 9 เดือนสองสามีภรรยาคาทอลิกชาวเยอรมันรับไว้เป็นบุตรบุญธรรม และนำกลับมาเยอรมนี ฟีลิพพ์โตขึ้นเมืองฮัมบูร์ก เรียนมัธยมปลายที่เมืองฮันโนเวอร์ เมืองหลวงของรัฐนีเดอร์ซัคเซิน หรือรัฐโลว์เออร์แซกโซนี
ฟิลิปป์เข้าเรียนทหารเหล่าแพทย์ เมื่อ พ.ศ. 2545 จบการศึกษาแพทยศาสตร์บัณฑิตจากวิทยาลัยแพทย์ฮันโนเวอร์ เริสเลอร์สมรสกับแพทย์หญิงวีบเคอ เริสเลอร์ มีบุตรสาวฝาแฝด เมื่อปี พ.ศ. 2551
หลักข้อเชื่อของอัครทูต
หลักข้อเชื่อของอัครทูต (;) หรือ “หลักข้อเชื่อของอัครธรรมทูต” บางครั้งเรียกว่า “สัญลักษณ์ของอัครทูต” ชาวคาทอลิกเรียกว่า "บทข้าพเจ้าเชื่อ" เป็นคำแถลงเกี่ยวกับความเชื่อในศาสนาคริสต์ยุคแรก ซึ่งคำแถลงลักษณะนี้เรียกว่า creed (หลักข้อเชื่อ) หรือ symbol (สัญลักษณ์) หลักข้อเชื่อนี้มีปรากฏใช้ในหลายนิกายทั้งในพิธีกรรมและตำราคำสอน และมักพบมากที่สุดในคริสตจักรตะวันตกที่เน้นพิธีกรรม คือคริสตจักรละติน ลูเทอแรน แองกลิคัน และออทอร์ดอกซ์ตะวันตก ตลอดจนเพรสไบทีเรียน เมทอดิสต์ และคริสตจักรคองกริเกชันแนล
หลักข้อเชื่อของอัครทูตเป็นข้อความเชื่อที่อิงกับแนวคิดทางเทววิทยาศาสนาคริสต์ตามที่ปรากฏในพระวรสารในสารบบ จดหมายต่าง ๆ ในพันธสัญญาใหม่ และบางส่วนจากพันธสัญญาเดิม หลักข้อเชื่อนี้น่าจะมีต้นกำเนิดมาจากหลักข้อเชื่อโรมัน เพราะในเนื้อหาไม่ได้กล่าวถึงหรือแก้ปัญหาประเด็นปัญหาทางคริสตวิทยาดังที่ปรากฏในหลักข้อเชื่อไนซีนและหลักข้อเชื่ออื่น ๆ ของคริสตชนที่เกิดขึ้นในยุคหลัง เช่น ปัญหาความเป็นพระเจ้าของพระเยซูหรือพระวิญญาณบริสุทธิ์ ชาวคริสต์ยุคแรก ๆ ที่ถูกกล่าวหาว่าเป็นพวกนอกรีตอย่างลัทธิเอเรียสและลัทธิเอกภาพนิยมจึงยอมรับหลักข้อเชื่อนี้ด้วย
ชื่อ “หลักข้อเชื่อของอัครทูต” อาจจะเกิดขึ้นราวคริสต์ศตวรรษที่ 5 ตามความเชื่อของคริสตชนที่ว่าอัครทูตทั้งสิบสองคนเป็นผู้แต่งข้อต่าง ๆ ขึ้นมาด้วยอำนาจของพระวิญญาณบริสุทธิ์หลังจากเทศกาลเพนเทคอสต์ แต่ยังไม่มีหลักฐานทางประวัติศาสตร์ใดยืนยันได้ว่าความเชื่อนี้เป็นเรื่องจริง
หลักข้อเชื่อของอัครทูตมีเนื้อหาแบ่งเป็น 3 ส่วน ว่าด้วยเรื่องพระเป็นเจ้า พระเยซู และพระวิญญาณบริสุทธิ์ตามลำดับ นอกจากนี้ยังกล่าวถึงประเด็นสำคัญทั้งคริสตจักร การพิพากษาครั้งสุดท้าย และการกลับคืนชีพของบรรดาผู้ตาย
แม้หลักข้อเชื่อของอัครทูตจะเป็นที่ยอมรับในทุกคริสตจักร แต่ระหว่างศาสนาคริสต์ตะวันตกกับศาสนาคริสต์ตะวันออกจะมีเนื้อหาต่างกันเล็กน้อย ภายในคริสตจักรตะวันตกเองแม้ใจความจะเหมือนกันทุกประการ แต่สำนวนภาษาและการแปลที่ต่างกันก็สะท้อนให้เห็นความเชื่อต่างกันระหว่างคริสตจักรโรมันคาทอลิกกับคริสตจักรฝ่ายโปรเตสแตนต์ ดังนี้
Credo in Deum Patrem omnipotentem, Creatorem caeli et terrae,
Credo in Spiritum Sanctum,
Amen.
ชาวโรมันคาทอลิกในประเทศไทยเรียกหลักข้อเชื่อของอัครทูตว่า “บทข้าพเจ้าเชื่อ” บทแปลเดิมเกิดขึ้นประมาณปี ค.ศ. 1968 ต่อมาในปี ค.ศ. 2002 คณะกรรมการคาทอลิกเพื่อพิธีกรรมได้เริ่มปรับปรุงบทภาวนาใหม่ โดยสภาประมุขแห่งบาทหลวงโรมันคาทอลิกแห่งประเทศไทยได้ประกาศให้คริสตชนคาทอลิกใช้ฉบับปรับปรุงนี้อย่างเป็นทางการในวันที่ 29 กันยายน ค.ศ. 2010
บทข้าพเจ้าเชื่อทั้ง 2 ฉบับ มีเนื้อหาดังนี้ 
ฉบับเดิม
ฉบับปรับปรุง 
ชาวออร์โธด็อกซ์ในประเทศไทย เรียกหลักข้อเชื่อของอัครทูตว่า “บทแสดงความเชื่อของคริสตชนออร์โธด็อกซ์” แปลครั้งแรกในปี ค.ศ.2002 ต่อมาในปี ค.ศ.2012 ได้ปรับปรุงใหม่โดย ศาสนจักรคริสต์ออร์โธด็อกซ์ในประเทศไทย
ฉบับปัจจุบันนิกายโปรเตสแตนต์ในประเทศไทยมีหลักข้อเชื่อของอัครทูตใช้อยู่ 2 ฉบับ คือ ฉบับของสภาคริสตจักรในประเทศไทย และฉบับคริสตจักรแองลิกันในประเทศไทย
สภาคริสตจักรฯ
คริสตจักรแองลิกันในประเทศไทย
เรือดำน้ำแบบ 209
เรือดำน้ำแบบ 209 (; ) เป็นเรือดำน้ำเครื่องยนต์ดีเซลที่ได้รับการออกแบบโดยบริษัท Howaldtswerke-Deutsche Werft (HDW) ของเยอรมนี ในช่วงปลายทศวรรษ 1960 เพื่อใช้สำหรับส่งออก เป็นเรือดำน้ำขนาดเล็กที่ไม่ได้เข้าประจำการในกองทัพเยอรมนี แต่ถูกส่งออกไปยัง 13 ประเทศทั่วโลก เป็นจำนวนมากกว่า 60 ลำ ตั้งแต่ปี ค.ศ. 1971 เป็นต้นมา
เรือดำน้ำแบบนี้พัฒนาขึ้นมาจากแบบแผนของเรือดำน้ำแบบ 206 ปัจจุบันประจำการในกองทัพเรืออาร์เจนตินา บราซิล ชิลี โคลอมเบีย เอกวาดอร์ กรีซ อินเดีย อินโดนีเซีย เกาหลีใต้ เปรู แอฟริกาใต้ ตุรกี และโบลิเวีย
สุกุมล คุณปลื้ม
สุกุมล คุณปลื้ม อดีตรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎรจังหวัดชลบุรี สังกัดพรรคพลังชล
สุกุมล คุณปลื้ม (สกุลเดิม โขนแจ่ม) เกิดเมื่อวันที่ 25 กันยายน พ.ศ. 2518 เป็นบุตรของนายเสนาะ กับนางอังคณา โขนแจ่ม สำเร็จชั้นประถมศึกษาจากโรงเรียนดาราสมุทร ชั้นมัธยมศึกษาตอนต้นจากโรงเรียนเซนต์ปอลคอนแวนต์ และจบมัธยมศึกษาตอนปลายจากโรงเรียนวัฒนาวิทยาลัย ปริญญาตรีคณะบริหารธุรกิจ มหาวิทยาลัยอัสสัมชัญ ด้านชีวิตครอบครัวสมรสกับนายสนธยา คุณปลื้ม มีบุตรด้วยกัน 4 คน
สุกุมล คุณปลื้ม เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดชลบุรี สังกัดพรรคพลังชล ในการเลือกตั้ง พ.ศ. 2554 และได้รับแต่งตั้งเป็นรัฐมนตรีว่าการกระทรวงวัฒนธรรม ในรัฐบาลของนางสาวยิ่งลักษณ์ ชินวัตร ซึ่งเป็นรัฐมนตรีที่อายุน้อยที่สุดในคณะรัฐมนตรีคณะที่ 60 ของไทยอีกด้วย
My Best Friend
My Best Friend () ภาพยนตร์ฝรั่งเศส ออกฉายในปี ค.ศ. 2006 นำแสดงโดย แดเนียล ออเทล, ดานี บูน กำกับการแสดงโดย ปาทริก ลีโคนต์
ฟรองซัวร์ (แดเนียล ออเทล) นายหน้าค้าศิลปะวัยกลางคนชาวปารีส ไม่รู้ตัวมาก่อนว่าใคร ๆ ก็ต่างปฏิเสธตัวเขา เพราะเขาเป็นคนที่เย็นชา ไม่มีมิตรภาพ ฟรองซัวร์จึงท้าพนันกับ แคทเธอรีน (จูลี่ กาเยต) หุ้นส่วนสาวว่า ภายใน 10 วัน เขาจะต้องหาเพื่อนสนิทให้ได้ ฟรองซัวร์มีลูกสาววัยรุ่นคนหนึ่งที่ไม่ถูกกับเขาอย่างรุนแรง ชื่อ หลุยส์ (จูลี่ ดูราน) หลุยส์เป็นโรคแพ้ฝุ่นอย่างรุนแรง แต่ก็ไม่ยอมไปรักษา ฟรองซัวร์ชนะประมูลแจกันใบหนึ่งยุคกรีกโบราณได้ ที่มีภาพวาดของอคิลลีสกับเปโตรคัส แม้จะมีคนมาติดต่อขอซื้อกับเขาด้วยราคาที่สูง แต่ก็ไม่ขาย เพื่อที่จะเอาชนะ
วันหนึ่ง ฟรองซัวร์ได้นั่งแท็กซี่ คนขับเป็นคนอัธยาศัยดีและมีความรู้รอบตัวอย่างดีเยี่ยมชื่อ บรูโน่ (ดานี บูน) บรูโน่ใฝ่ฝันอยากจะออกเกมโชว์รายการ เกมเศรษฐี มาตั้งแต่เด็ก แต่ก็ไม่มีโอกาส เพราะเขาฉลาดเกินไป แรกเริ่มฟรองซัวร์รำคาญบรูโน่ แต่แล้วหลังจากได้สังเกตว่าบรูโน่เป็นคนที่เข้ากับคนอื่นได้ง่าย ใคร ๆ ก็ชอบเขา ฟรองซัวร์จึงขอให้บรูโน่สอนวิธีการเข้าหาผู้คนให้ จึงเป็นจุดเริ่มต้นของมิตรภาพระหว่างทั้งสอง แต่ฟรองซัวร์ก็หักหลังบรูโน่ด้วยการหลอกเขา เพื่อเพียงที่จะเอาชนะพนันแคทเธอรีน ทำให้บรูโน่เสียใจเป็นอย่างมาก เพราะในอดีตเขาเคยถูกเพื่อนรักหักหลังแบบนี้มาแล้ว ฟรองซัวร์จึงแก้ตัว ด้วยการจัดการให้บรูโน่ได้ออกรายการเกมเศรษฐี
เวส แอนเดอร์สัน ผู้กำกับชาวอเมริกันได้สนใจที่จะนำบทภาพยนตร์เรื่องนี้กลับมาสร้างใหม่ โดยเริ่มในปี ค.ศ. 2009
แอลอัล เที่ยวบินที่ 426
แอลอัล เที่ยวบินที่ 426 เป็นเที่ยวบินโดยสารของสายการบินแอล อัล ที่ถูกสลัดอากาศยึด ในวันที่ 23 กรกฎาคม พ.ศ. 2511 โดยแนวร่วมประชาชนเพื่อการปลดปล่อยปาเลสไตน์ จำนวน 3 คน
เที่ยวบินที่ 426 มีแผนเดินทางจากท่าอากาศยานลอนดอนฮีทโธรว์ สู่ท่าอากาศยานเลโอนาร์โด ดา วินชี-ฟิอูมิชิโน และเดินทางต่อสู่ท่าอากาศยานนานาชาติเบนกูเรียน แต่ภายหลังได้เปลี่ยนไปลงที่ท่าอากาศยานดาร์ เอล เบดา กรุงแอลเจียร์ ประเทศแอลจีเรีย ซึ่งในขณะนั้นแอลจีเรียและอิสราเอลประกาศสงครามต่อกันอยู่ภายหลังสงครามหกวัน ทางการแอลจีเรียเชื่อว่าอากาศยานของสายการบินแอล อัล ลำนี้เป็นกองกำลังกึ่งทหาร เพราะว่าภายในบรรทุกสินค้าทางทหารของกองทัพอิสราเอล หลังจากลงจอดที่แอลเจียอากาศยานถูกยึดและชาวอิสราเอล 22 คน ได้ถูกคุมขัง
40 วันต่อมา มีการเจรจาตกลงระหว่างอิสราเอลและแอลจีเรียในการปล่อยตัวประกันทั้งหมดแลกกับสลัดอากาศที่ถูกจับกุม
พันแซร์เชร็ค
พันแซร์เชร็ค () เป็นชื่อนิยมของ "ราเกเทนพันแซร์บืชเซอ" (Raketenpanzerbüchs, ย่อเป็น RPzB) เป็นเครื่องยิงจรวดต่อสู้รถถังใช้ใหม่ได้ ขนาดลำกล้อง 88 มิลลิเมตร ซึ่งถูกพัฒนาโดยนาซีเยอรมนีในสงครามโลกครั้งที่สอง พันแซร์เชร็คถูกออกแบบมาเพื่อใช้เป็นอาวุธต่อสู้รถถังน้ำหนักเบาสำหรับทหารราบ อาวุธดังกล่าวเป็นแบบประทับบ่ายิง และยิงระเบิดทรงตัวด้วยหาง (fin-stabilized) พร้อมหัวรบบรรจุดินโพรง (shape charge) พันแซร์เชร็คถูกผลิตขึ้นมาจำนวนน้อยกว่าพันแซร์เฟาสท์มาก ซึ่งเป็นปืนไร้แรงสะท้อนถอยหลังใช้แล้วทิ้งที่ยิงหัวรบต่อสู้รถถัง